
1. SIJEČNJA 

OBREZANJE KRISTOVO - NOVA GODINA 


Isus Krist, naš Spasitelj, početak je i izvor svetosti. 
Zato evo prvo razmatranje svetačkih života polazi od 
Boga-čovjeka. 

Starozavjetni zakon obrezan ja propisao je Bog Abra- 
hamu, praocu Izraelskoga naroda. Po obredu obrezanja 
postao je Izraelac član odabranoga, Božjega naroda. Isus 
Krist kao Bog i čovjek nije bio podložan zakonu obre- 
zanja, no ipak mu se pokorio i bio osmi dan obrezan zato, 
da nas uvjeri o svojoj čovječjoj naravi, u kojoj je htio 
za nas trpjeti i umrijeti, a zatim da dokaže, da je koljena 
Abrahamova, iz kojega se imao roditi Spasitelj. Napokon 
nam je Isus svojim obrezanjem dao primjer, da se i mi 
rado i spremno podlažemo svakom zakonu Božjem. 

Crkveni oci misle, da je Isus bio obrezan u Betlehemu, 
u svome rodnom gradu. Mnogi misle, da je božansko 
dijete obrezao Sv. Josip ili Presveta Djevica Marija, 
njegova majka. Drugi opet kažu, da je za taj posao bio 
dozvan svećenik ili levit. Sveto evanđelje kaže nam po- 
sve kratko: kad se navršilo osam dana, da dijete obrežu, 
dali su mu ime Isus, kao što je rekao anđeo. 

Riječ Isus znači Spasitelj ili Otkupitelj. U Starom 
Zavjetu spominje se više lica, koji su također nosili ime 
Isus (Josua). Neki su opet zbog spašavanja naroda do- 
bili ime Spasitelj, kao na primjer Josip, sin Jakovljev, 

koji je u Egiptu spasio narod od glada. No nitko nije 
mogao čovjeka izbaviti od grijeha. To je učinio jedini 
pravi Spasitelj Gospodin Isus Krist. 

Mnogi su sveci divno pisali o Presvetom Imenu Isu- 
sovu. A sv. Pavao kaže, da je Ime Isus nad sva imena 
i da se u Ime Isusovo prigiblje svako koljeno na nebu, 
na zemlji i pod zemljom. Sam Isus kaže: »U Ime moje 
izgonit će đavle, govorit će novim jezicima, uzimat će 
zmije u ruke, i ako otrovno što popiju, ne će im naško- 
diti, na bolesnike stavljat će ruke i ozdravit će.« Tako 
je i bilo. Mnogi su Presveto Ime Isusovo štovali i svagda 
ga pobožno izgovarali. Sv. Pavao više od dvjesta puta 
spominje to božansko Ime u svojim poslanicama. Apo- 
stoli bili su radosni, što su mogli trpjeti sramotu za Ime 
Gospodina Isusa. Sv. Stjepan, prvi mučenik, umirući 
izgovara riječi: »Gospodine Isuse, primi duh moj!« Blago 
tebi, ako i ti na samrtnom času budeš kao posljednju 
riječ izgovarao slatko Ime Isus. Daj za života, kadgod ti 
se desi prilika, rado pozdravljaj sa »hvaljen Isus«. 

* 

Danas je prvi dan nove građanske godine. Isus pri- 
nosi prve kapi svoje Presvete krvi Ocu nebeskomu. Pri- 
kaži mu i ti prvi dan nove godine. Zahvali od srca Bogu, 
što ti je dao doživjeti početak nove godine, i moli ga, 
neka ti udijeli milost, da novu godinu provedeš na Nje- 
govu slavu i na svoju duhovnu korist. 

Hoćeš li doživjeti i posljednji dan nove godine? To 
ne znaš. Koliki se danas vesele, plešu, pjevaju i igraju, 
a danas godinu dana bit će u vječnosti. U kakvoj vječ- 
nosti? Jedni u blaženoj kod Boga, drugi u beskrajnoj 
čežnji za Bogom u čistilištu, treći za vijeke odbačeni. 

Ti svakako želiš, da nesamo vjeruješ u Boga, nego 
da Ga ljubiš. Ali tvoja ljubav ne smije biti samo na 
usnama, samo u srcu, nego mora biti i u djelima. Smokva 
u vinogradu nije donijela roda, i gospodar vinograda za- 
povjedi, da se posij eče, no vinogradar zamoli gospodara, 
da ostavi smokvu još godinu dana, pa ako ni onda ne 
rodi, neka je posij eče. Ti si ta smokva. Godina je zapo- 
čela. Božanski vinogradar Isus Krist moli Oca nebeskoga, 
da te sačuva još ovu godinu, da te ne kazni. A što ćeš ti 
učiniti danas? Reci s pobožnim Davidom: još danas po- 
činjem živjeti novim životom, životom milosti Božje, ži- 
votom ljubavi prema bližnjemu i radom za spas vla- 
stite duše. 

SV. MAKSIM 


2. SIJEČNJA 


Koliki danas misle, da je najveća stvar na svijetu 
ljubav prema osobi drugoga spola. Pogotovu ako se radi 
o lijepoj osobi, tada mnogi zaboravljaju na sve i daju se 
na takva djela, po kojima se lako vidi, da je njima svrha 
života samo gledanje i obožavanje tjelesne ljepote. Izbor 
ljepotica, izbor kraljice ljepote i koješta drugo tomu 
slično dokazuje, da su mnogi u tolikoj mjeri tjelesni, te 
osim tijela i njegovih oblika više ništa ne vide. 

Evo jednog Sveca, Sv. Maksima, koji je posve druk- 
čije sudio o tjelesnoj ljepoti. 

Sv. Maksim rodio se u Francuskoj godine 583. kao 
jedinac bogatih roditelja. Na nauke išao je u grad Ka- 
hors k biskupu i toliko je napredovao u znanju i dobroti, 
da je još veoma mlad bio odabran za učitelja u istome 
gradu. Sv. Maksim je bio i tijelom veoma lijep, i zato 
dođe neki ugledan čovjek, po imenu Beraldo, k Maksi- 
movu ocu i' reče mu: »Čuo sam, da imaš lijepa sina. Daj, 
da ga vidim.« Kad je Beraldo vidio Maksima, reče ocu: 
»Tvoj sin je zaista lijep. Daj ga meni i bit će mu moja 
kći žena, i dat ću im veliko bogatstvo.« Maksim se upla- 
šio, da će ga roditelji siliti na ženidbu, te pobjegne noću 
k svome biskupu. Sjutradan zorom dogovori se Maksim 
sa svojim drugom Ambrozijem, i oni odu obojica u pu- 
stinju, gdje je bilo više pobožnih pustinjaka. Maksim 
je sagradio sebi kolibicu, u kojoj će Bogu služiti, pa je 
stao provoditi dane u postu, molitvi, pobožnoj pjesmi i 
bdijenju. 

Međutim mu je otac doznao za prebivalište i kad ga 
je našao, dao mu je svezati ruke i noge i odvući ga kući. 
Tu ga baci u tamnicu, da ga ukroti. Nesuđeni tast Be- 
raldo priredi sjajnu gozbu. Maksima su izveli iz tamnice, 
obukli u svečano ruho i doveli k stolu. Otac mu reče: 
»Uzmi zaručni prsten i daj ga Beraldo voj kćeri.« Maksim 
uzme prsten i reče djevojci: »Zaručujem te, da mi bu- 
deš zaručnica u Gospodinu i ja tebi zaručnik u Kristu.« 
Za osam dana pozove Beraldo susjede i prijatelje na 
svadbu. Maksim se pobojao, da će ga primorati na že- 
nidbu, pa ostavi kuću, oca, mater, zaručnicu i imetak 
radi Imena Isusova te je svu svoju ljubav i sav život 
posvetio Bogu. 

3. SIJEČNJA 


Nakon različitih zgoda bio je Maksim primljen u 
limonski samostan, gdje je veoma pobožno živio 1 P°“ 
stao glavar samostana. Jednom zgodom bude Maksim 
od nekih napadača ranjen kopljem u bok. Teško ranjena 
odnijela su ga braća u samostan. Noću prikaže mu se 
anđeo Gospodnji i reče mu: »Arkanđeo Mihael primit 
će te, jer su tvoja djela bila vazda Bogu ugodna. Ti si 
svet i zavrijedio si društvo svetih.« 

Sjutradan o podne dozvao je Maksim samostansku 
braću, zamolio sve za oprošten je, ako je ikada koga uvri- 
jedio, izljubio se sa svima i rekao im zbogom. Prekrižio 
se i umro u Gospodinu dne 2. siječnja godine 625. 

* 

Čustvo ljubavi svakako je najjače od svih čustava. 
Ljubav je pokrenula i Boga, da stvori svijet i da daje 
stvorovima nebrojena dobra. Tako je Bog ljubio svijet, 
da je Sina svoga Jedinorođenoga dao za ovaj svijet. 
Ljubav je tako uzvišena, tako božanska, da je i sam 
Bog ljubav. 

Ljubav među ljudima ima također svoje veliko oprav- 
danje. Čovjek je stvoren na sliku i priliku Božju i zato 
je čovjek vrijedan nesamo ljubavi Božje, nego i ljubavi 
ljudske. Pravo je, dužnost nam je, da ljubimo svakoga 
čovjeka, jer je i Bog ljubio čovjeka. 

I bračna je ljubav opravdana, sveta, nepovrediva i u 
ljudskoj naravi osnovana. Gospodin Isus Krist na usta 
apostola sv. Pavla uzvisuje bračnu ljubav riječima: 
»Muževi, ljubite svoje žene, kao što je Krist ljubio svoju 
Crkvu i predao svega sebe za nju.« Čitave stranice Sv. 
Pisma Staroga i Novoga Zavjeta uzvisuju, hvale i cijene 
bračnu ljubav. 

Ali iznad svega toga stoji nauka o djevičanstvu. Go- 
spodin Isus Krist preporučivao je djevičanstvo u prvom 
redu svojim primjerom. 

Potpuna, savršena čistoća jest tolika odlika duše, da 
se bez nje nijedna prava krepost ne može ni pomisliti. 
Kao što je poniznost temelj svake kreposti, a ljubav kra- 
ljica svih kreposti, tako je sveta čistoća preduvjet svih 
kreposti. 

* 

Molimo Te, Gospodine, neka nas molitva blaženoga 
Maksima, opata, Tebi preporuči, pa što ne možemo po- 
stići svojim zaslugama, daj, da postignemo njegovom 
zaštitom. 


. SVETA GENOVEVA 

Sv. Genoveva rodila se oko go- 
dine 422. u Nanterreu blizu Pa- 
riza. Još dok je bila mala dje- 
vojčica od 7 godina, rekao joj 
je biskup sv. German, da će biti 
velika pred Bogom i da će mnogi 
gledajući njezin sveti život odu- 
stati od griješna života i vratiti 
se Bogu. Biskup položi ruku dje- 
vojčici na glavu i reče joj, neka 
provodi svet život. Tada joj je 
biskup dao bakrenu medaljicu 
s križem i rekao joj: »Stavi ovo sebi oko vrata i nemoj, 
da vrat ili prste kitiš zlatom, srebrom ili biserom, jer 
ako ne prezreš svjetovni nakit, izgubit ćeš vječni i 
nebeski.« 

Jednom je htjela mala Genoveva s majkom u crkvu, 
i kad joj majka nije dopustila, stala je plakati i rekla: 
»Obećala sam biskupu, da ću sveto živjeti, zato moram 
često ići u crkvu.« Majka se rasrdi i udari kćer, ali u 
taj tren oslijepi. Skoro dvije godine bila je majka sli- 
jepa, i tada joj Gospodin Bog na molbe i suze Genove- 
vine vrati vid. 

Kad je Genovevi bilo 15 godina, položila je pred 
pariškim biskupom zavjet vječnoga djevičanstva, a po- 
slije smrti svojih roditelja otišla je k svojoj kumi i do 
svoje 50 godine tako je postila, da nije nikad ništa jela 
do ječmenoga hljeba i variva. Istom poslije pedesete 
godine hranila se na zapovijed svojega duhovnoga vođe 
i mlijekom i ribom. Noću od subote na nedjelju nije 
nikad spavala, nego se pripravljala na dan Gospodnji. 
Od Svetih Triju Kralja do Velikoga četvrtka zatvorila 
bi se u sobicu i klonila se ljudskog društva, da može 
biti s Bogom. 

U ono doba provalio je u Francusku Atila, vođa 
divljih Huna. Parižani se silno uplaše i odluče pobjeći 
iz grada, ali Genoveva pozove žene, neka se Bogu mole 
i poste, ne bi li tako uklonile nesreću od grada. I gle, 
Huni, ni jesu ni došli u Pariz. 

Franački kralj Hilderik, premda je bio poganin, vrlo 
je cijenio sv. Genovevu i na njenu molbu mnoge je na 
smrt osuđene pomilovao. 

Genoveva je doživjela visoku starost od 90 godina i 
tada je blaženo u Gospodinu umrla 3. siječnja 512. u 
francuskom glavnom gradu Parizu, kojemu je zaštitnica. 

* 

Ne traži se od svakoga kršćanina, da živi poput sv. 
Genoveve. Ipak imade mnogo osoba, koje imadu neki 
osobiti dar Božji, da rado i spremno vrše u prvom redu 
djela pobožnosti i ljubavi. Gotovo svaki dan vidiš ih 
u crkvi, kod stola Gospodnjega. One rado kite oltare, 
pohađaju bolesnike i vrše različna druga djela pobož- 
nosti. Ljudi gdjekada osuđuju takve osobe, a razlog je 
tome taj, što katkada te osobe unatoč svoje pobožnosti 
nisu bez većih mana. Što budu dakle sličnije sv. Geno- 
vevi, to će biti i manje prigovora od strane dobro- 
namjernih ljudi. 

Ne osuđuj nikada bližnjega svoga, ako je pobožni ji 
od tebe, jer to bi bio znak krajnje duhovne nemarnosti. 
Šta više, tuđa pobožnost neka ti daje poticaja za tvoj 
duhovni napredak. 

Velik je i uzvišen redovnički stalež, i malo ima ljudi, 
koji potpuno shvaćaju važnost i vrijednost redovništva 
u organizaciji Crkve. Smisao je redovništva u tom, što se 
onaj, tko postane redovnik, odriče zemaljštine. Traženje 
Boga i ugibanje svemu, što ne vodi k Bogu, osnovna je 
misao redovništva. To je zapravo ono jedno potrebno, 
što je Spasitelj preporučio Marti, koja se u najboljoj 
vjeri brinula za zemaljska dobra. Nije svakom moguće 
posvetiti se redovničkom staležu. Ali ako to ne možeš, 
budi barem srcem redovnik (redovnica), to jest ne pri- 
anjaj ni za što osim za Boga i ne čini ništa, što bi te 
moglo odvesti od Boga. Eto sv. Genoveva bila je takva 
redovnica srcem, pa nam može svima biti uzor za naš 
život. 

* 

Usliši nas, Bože Spasitelju naš, i usadi u naša srca 
iskrenu pobožnost, da tako dostojno slijedimo uzor sv. 
Genoveve, djevice. 

4. SIJEČNJA 

SVETI TITO 

O sv. Titu znamo vrlo malo. Sv. 
Ivan Zlatousti kaže, da se Tito 
rodio u Grčkoj u Korintu. Korint 
je bio grad veoma bogat i lijep, 
ali i zloglasan s neznaboštva i 
razuzdana života. I Tito je bio 
odgojen od svojih roditelja u po- 
ganstvu, ali je ipak živio u po- 
štenju i čistoći te slušao glas svo- 
je savjesti. 

Uto je došao u Korint sv. apo- 
stol Pavao i počeo propovijedati 
Kristovo evanđelje. Tito je odmah otvorio svoje srce 
milosti Božjoj, prigrlio vjeru i krstio se, pa ga je zato 
sv. apostol nazvao svojim pravim sinom u vjeri. Kad je 
Pavao vidio, kako Tito nesamo napreduje u svakoj kre- 
posti, nego i izgara od želje, da i druge ljude privede 
k spoznaji Isusa Krista, veoma ga je zavolio i uzeo sa 
sobom na apostolsko putovanje. Često ga zove svojim 
bratom, drugom i pomoćnikom. 

Sv. Tito bio je zajedno sa sv. Pavlom na apostolskom 
saboru godine 51. Potom poslao ga je Pavao u Korint, 
da ukloni razmirice među kršćanima. Korinćani su ga 
dočekali s velikim veseljem i ponudili mu svega u obilju, 
ali on je primio od njih tek najpotrebnije stvari za život. 
Iskrenom ljubavi i krotkošću brzo je pomirio Tito zava- 
đene kršćane i doveo ih na put istine. Svršivši posao u 
Korintu vratio se k Pavlu i kazao mu, kako je sve sretno 
svršio. I po drugi put poslao je Pavao Tita u Korint, da 
sakuplja darove za siromašne u Jeruzalemu i drugdje. 
I u tom poslu bio je Tito sretan, jer su mu se zemljaci 
jagmili, tko će više dati za siromahe. 

Međutim je Pavao bio uhvaćen i kao sužanj odveden 
u Rim. Nakon dvije godine bio je pušten iz zatvora te 
je na svom apostolskom putovanju došao i na otok 
Kretu. Tu je Pavao propovijedima mnoge obratio na 
kršćansku vjeru. No Krećani nisu bili dobri ljudi. Da 
se obraćeni ne pokvare, trebalo im je za biskupa po- 
staviti čovjeka, koji će im svijetliti svetim životom. A 
| takav je bio Tito. Njegova neumorna propovijed, lju- 

bav, molitva, a vrhu svega milost Božja brzo je privela 
veći dio Krećana u krilo kršćanske vjere. Da mu zasladi 
trud, napisao mu je apostol Pavao divnu poslanicu, u 
kojoj mu daje prekrasne savjete za uspješan dušobriž- 
nički rad: 

»U crkvenoj općini ima mnogo neposlušnih, ima ljudi 
sklonih na prazan govor, ima zlobnika. Nažalost takvi 
izopačuju cijele kuće. S pravom kaže jedan pjesnik, da 
su Krećani lažljivci, zle životinje i tromi trbusi. Oštro 
ih karaj, da se drže nauka svete vjere, da ne slušaju 
kojekakvih priča ni ljudskih zapovijedi, protivnih zdra- 
voj istini. Čistima je sve čisto, a poganima i nevjerni- 
cima ništa nije čisto, čak i njihova savjest i um su ne- 
čisti. Takvi govore, da poznaju Boga, a djelima ga se 
odriču, mrski su i neposlušni i nesposobni za bilo kakvo 
dobro djelo. Ti uči uvijek ono, što je u skladu s naukom 
svete vjere. Reci starcima, da budu trijezni, čestiti, umje- 
reni, ustrajni u vjeri, u ljubavi, u trpljenju. Reci stari- 
cama, da žive kao dobre kršćanke, da ne ogovaraju i ne 
kleveću, da se ne opijaju, da mlađe pute na dobro, a 
osobito da uče mlade žene, da ljube svoje muževe i 
djecu, da ih uče, da budu izdržljive, čiste, dobre, tihe, 
pokorne svojim muževima, brižne kućanice, da se tako 
kroz njihovo vladanje slavi Bog. Opominji ljude, da 
budu pokorni poglavarima i vlastima, da budu poslušni 
i spremni na svako dobro djelo. Opominji kršćane, da 
nikoga ne kleveću, da budu miroljubivi, suzdržljivi, dobri 
prema svima ljudima. Eto i mi smo bili nekada podložni 
požudama i strastima, živjeli smo u pakosti i zavisti, 
mrzili se među sovom i bili mrski drugima . . . Ovo je 
sveta istina i ja hoću, da je propovijedaš, da oni, koji 
su vjerovali u Boga, nastoje činiti dobra djela.« 

Blago nama, ako nam budu u srcu i u djelu misli 
velikoga apostola! Tito se slušajući sv. Pavla posvetio, 
a naše je posvećenje volja Božja, zapovijed Božja. 

* 

Bože, koji si blaženoga Tita ukrasio apostolskim kre- 
postima , dopusti nam , da njegovim zagovorom i zaslu- 
gama pravedno i pobožno živimo na ovome svijetu i 
tako dostojni budemo doći u nebesku domovinu! 

5. SIJEČNJA 


SVETI MUČENICI 

Za rimskoga cara Dioklecijana koncem trećeg i po- 
četkom četvrtog stoljeća pogubljeno je u Egiptu (Misiru) 
toliko kršćana, da knjiga, u kojoj su popisani kršćanski 
mučenici, (ta se knjiga zove rimski martirologij) veli za 
dan 5. siječnja: Danas se slavi u Misiru (Egiptu) spomen 
veoma mnogih mučenika, koji su u Tebaidi za Diokleci- 
janovih progona mučeni različitim mukama. 

Rimski carevi vladali su svim zemljama, u kojima 
se raširilo kršćanstvo kroz prva tri stoljeća. Rimski je 
zakon zabranjivao svaku vjeru osim rimske, a kršćani 
su ispovijedali nesamo vjeru različnu od rimske, nego 
su i svaku drugu vjeru smatrali lažnom. Oni nijesu 
htjeli žrtvovati lažnim bogovima, žrtvovati caru kao 
bogu, ići na razvratne igre, gdje su se borili ljudi i 
divlja zvjerad. Dakako da su ih zbog toga Rimljani sma- 
trali neprijateljima cara i domovine. 

Vjera traži od nas, da budemo ponizni, da obuzda- 
vamo tjelesne želje, a sve je to bilo nesnosno tadašnjim i 
sadašnjim poganima. Ne poznavajući tajna i nauke svete 
vjere i krivo shvaćajući razne otajstvene izreke kršćana 
počeli su ih pogani kriviti kao najveće zločince i bez- 
bošce. Kad je nastala glad ili kuga ili kakvo drugo zlo, 
svemu su bili krivi kršćani, jer da tobože ne štuju bo- 
gova, koji se na njih ljute. Ako pridodamo k tome. da 
su i Židovi mrzili kršćane, bit će nam jasno, zašto se 
rimska država kroz tri stoljeća žilavo borila protiv 
kršćana. 

Rimski je car Neron (od g. 54. do 68.) od svih rimskih 
careva najokrutnije mučio i ubijao kršćane. Taj car 
vladao se gdjekad kao pravi luđak, a drugiput opet kao 
sam sotona iz pakla, i kad je nastao veliki požar Rima, 
svjetina je počela govorkati, da je sam car zapalio Rim 
sebi za zabavu. Da tu sumnju sa sebe svali, proširi car 
glasine, da su kršćani zapalili Rim, i stade ih progoniti 
kao zvijeri. Među mnogim mučenicima bili su u to doba 
i sv. apostoli Petar i Pavao. 

Poslije smrti Neronove zavladao je mir. Oko godine 
94. počne car Domicijan progoniti kršćane, jer je nešto 
čuo, da kršćani očekuju neko kraljevstvo, koje će obu- 
hvatiti sav svijet. 

Rimski car Trajan (od g. 98. do 117.) čvrsto se držao 
stare rimske vjere, ali kršćane nije baš mnogo proga- 
njao. No što su namjesnici proganjali i mučili kršćane, 
za to je slabo mario. Za njegovih nasljednika bilo je 
kršćanima bolje, premda je tu i tamo znalo doći do ma- 
njeg progona. I za cara Marka Aurelija (od g. 161. do 
180.), čovjeka blage ćudi, bilo je progona kršćana. 

Iza toga imali su kršćani više manje mir sve do cara 
Decija (od g. 249. do 251.). Upravo je strahota čitati, što 
su kršćani pretrpjeli za njegova carevanja. Sv. Fabijan 
papa, Sv. Agata i mnogi drugi spominju se u to doba. 

Car Valerijan (od g. 253. do 260.) bio je isprva dobar, 
ali po nagovoru svojih dvorskih ljudi započeo je teško 
progonstvo i krvi se mnogo prolijevalo. 

Poslije toga do godine 303. vladao je uglavnom mir. 
Kršćani su sebi već javno gradili crkve, u kojima su 
vršili službu Božju, no država rimska bila je svejednako 
poganska. I tada nakon požara carske palače u Nikode- 
miji započelo je krvavo progonstvo. Car Dioklecijan (od 
g. 284. do 305.) izda naredbu, da se svi kršćani lišavaju 
časti i službe, njihove crkve imadu se porušiti, a knjige 
spaliti. Do godine 312. ostala je ta naredba na snazi. 
Crkve se rušile, svete knjige spaljivale, a kršćani bili 
proganjani, mučeni, ubijani. U pokrajini Bitiniji — veli 
predaja — kršćane bi podijelili u skupine. Oko svake 
skupine naložili bi drva i zapalili. Robovima bi vješali 
kamen o vrat pa ih u moru utapljali. Mnogi su bili 
ubijani sjekirom kao marva, drugima bi polomili sve 
kosti, neke bi objesili za noge, a pod glavu naložili vatru, 
da se zaguše od dima. Mnogima su odsjekli nos, noge 
i ruke, a zatim ostale udove jedan za drugim. Neke su 
kršćane pekli na žeravici, drugima bi među lopatice 
lijevali vrelo olovo, da im je sve izgorjelo do pluća i 
srca. Opisi muka sv. mučenika sačinjavaju debele knjige, 
a nema sumnje, da su muke mnogih mučenika upisane 
samo kod Boga u knjizi života. 

Običaj je svete Crkve, da kod svojih svetaca dan 
njihove smrti zove danom rođenja, jer su se rodili za 
nebesa. 

* 

O Bože, koji veseliš srca naša svetkovinom tvojih 
svetih mučenika, daj, da se njihovim primjerima ras- 
plamtimo za službu Tvoju do zadnjega našega daha. 

6. SIJEČNJA 

BOGOJAVLJENJE ILI SV. TRI KRALJA 


Kad se Isus rodio u Betlehemu za 
Heroda kralja, došli su mudraci 
s istoka u Jeruzalem i pitali: 
»Gdje je kralj židovski, što se je 
rodio? Jer smo vidjeli njegovu 
zvijezdu na istoku i došli smo, da 
mu se poklonimo.« Kad je to čuo 
kralj Herod, uplašio se i sav Jeru- 
zalem s njime. I sabrao je sve 
glavare svećeničke i pismoznance 
narodne i pitao ih, gdje bi se 
Krist rodio. A oni su mu rekli: 
»U Betlehemu Judinom, jer je tako prorok napisao: I ti 
Betleheme, zemljo Judina, ni u čemu nisi najmanji među 
kneževskim gradovima Judinim, jer će iz tebe izaći knez, 
koji će vladati narodom mojim Izraelom.« Onda je Herod 
tajno dozvao mudrace i ispitivao ih, kad im se pojavila 
zvijezda. Tada ih je poslao u Betlehem s riječima: »Idite 
i raspitajte dobro za dijete, pa kad ga nađete, javite mi, 
da i ja odem, da mu se poklonim.« I oni su otišli. I gle, 
zvijezda, koju su vidjeli na istoku, išla je pred njima, 
dok nije stala na mjestu, gdje bijaše dijete. Kad su 
vidjeli zvjezdu, obradovali su se veoma velikom radošću. 
I ušavši u kuću vidjeli su dijete s Marijom, materom 
njegovom, i poklonili mu se. Po tom su otvorili svoje 
dare i darivali ga zlatom, tamjanom i dragocjenom 
mašću. U snu primili su zapovijed, da se ne vraćaju 
Herodu, i drugim su putem otišli u svoju zemlju. 

Tako nam sv. Evanđelje pripovijeda o svetim mudra- 
cima, koji se zovu i sv. Tri Kralja. Predaja nam kazuje 
i njihova imena: Gašpar, Melkior i Baltazar. 

A Bogojavljenje? To ime ima današnja svetkovina 
odatle, što se Sin Božji Isus Krist objavio ljudima kao 
Bog: zvijezdom na istoku javio se mudracima, Božji glas 
na rijeci Jordanu reče za Isusa: »Ovo je Sin moj ljubazni, 
koji je po mojoj volji.« Na svadbi u Kani Krist pretvara 
vodu u vino i time dokazuje svoje Božanstvo. 

Doba prije Krista, pogotovu vrijeme, koje je nepo- 
sredno predhodilo njegovu dolasku, bilo je upravo pre- 
puno naslućivan ja o dolasku Mesije, t. j. Spasitelja, i 

mesijanskoga kraljevstva, t. j. Crkve Kristove. Osobito 
je učeni svijet iz knjiga mogao doznati ono, što su proroci 

prorekli o Spasitelju. _ . 

Pa ipak što vidimo danas? Krist dolazi na svijet, ali 
k njemu dolaze tek tri mudraca s istoka! I to dok još 
ništa od njegovih djela, njegove nauke, njegovih čudesa, 
njegove slave nijesu vidjeli ni čuli. A danas je pred nama 
život i nauk Isusa Krista dovršen. Povijest svijeta kroz 
dvije tisuće godina dokaz je Kristova božanstva, Kristove 
slave. Iskustvo u primjeni Kristovih načela tako je veliko 
i tako slavno, da je u poređenju s načelima raznih filo- 
zofa i mudraca kao nebo, što se diže nad zemljom. 

* 

Bože , koji si na današnji dan svoga Jedinorođenoga 
Sina zvijezdom prethodnicom objavio narodima, daj mi- 
lostivo, da jednom dođemo k Tebi mi, koji smo Te ovdje 
na zemlji vjerom upoznali. 



7. SIJEČNJA 

SVETI LUCIJAN 

U Aziji na obalama rijeke Oronta 
stoji u plodnoj okolini Antakija, 
selo puno razvalina. Na tom mje- 
stu stajala je nekoć Antiohija, 
prijestolnica sirskih kraljeva i 
rimskih namjesnika, u ono doba 
za Kimom i Aleksandrijom naj- 
veći i najljepši grad na svijetu. 
Antiohija je kolijevka imena krš- 
ćanskoga, jer su se ondje vjerni 
najprije prozvali kršćani. Na anti- 
ohijskoj biskupskoj stolici prvi je 
sjedio sam Sv. Petar. Uz tu stolicu vezana je i čast patri- 
jarhe. Mnogi su antiohijski patrijarhe bili ljudi zname- 
niti i sveti, a od svećenika antiohijskih osobito se ističe 
naš današnji svečar sv. Lucijan. 

Lucijan se rodio u Samosatiji u Siriji od kršćanskih 
i pobožnih roditelja. Već u 12. godini ostao je siroče bez 
oca i majke. Svoju imovinu razdijelio je sirotinji i otišao 
u grad Edesu k Makariju, s kojim je proučavao Sv. 
Pismo. Stekao je toliko znanja, da je, premda i sam mlad, 
druge naučavao u vjeri i pobijao krivovjerje. Provodio 
je savršen život: nikad nije bio besposlen, svoj svagdanji 
kruh služio je prepisivanjem knjiga, jeo je jedamput na 
dan, vina ni mesa nije nikad okusio, malo je govorio, a 
i to najviše o Bogu i svetim stvarima. Prema sebi bio je 
oštar, ali zato to blaži prema bližnjemu. 

Kasnije je otišao u Antiohiju, gdje je bio zaređen za 
svećenika. Tu je otvorio javnu školu, u kojoj je mladež 
privodio k znanju i svetosti, dakako posve besplatno. 
Tumačeći Sv. Pismo opazio je, da su svete knjige mjesti- 
mično iskvarene uslijed nevaljalog prepisivanja. Lucijan 
je s velikim marom te pogreške ispravljao i ovako do- 
tjerano Sv. Pismo prihvatile su sve crkve od Antiohije 
do Carigrada. I na staroslo venski jezik bude prevedeno 
ispravljeno Sv. Pismo. Lucijan je osnivač antiohijske 
katehetske škole, iz koje su izašli najveći tumači Sv. 
Pisma: Sv. Ivan Zlatousti i Sv. Jeronim. 

Koncem godine 311., dakle u doba, dok je još trajao 
Dioklecijanov progon kršćana, bude Lucijan uhvaćen i 

dopremljen u Nikodemiju. Cezar Maksimin pokušao je 
Lucijana odmetnuti od vjere najprije laskanjem i obeća- 
njima, a onda mukama. Dakako uzalud. Doveden pred 
sud izrekao je Lucijan divan govor u obranu kršćanstva, 
ali kao da je govorio stijeni. Zatim su ga odveli u tam- 
nicu i stali mučiti gladom i žeđu. Svezali su mu ruke i 
noge i metnuli ga tako svezana na šiljato crepovlje i 
ni jesu mu dali 14 dana ništa jesti ni piti. Tada su mu 
prostrli stol i metnuli na nj pečenku od žrtvenoga mesa. 
No Lucijan odbi od sebe jelo, koje je stajalo na pogan- 
skom oltaru, i na sva pitanja sučeva imao je samo jedan 
odgovor: »Ja sam kršćanin.« 

Bio je blagdan Svetih Triju Kraljeva. Oko Lucijana 
u tamnici sakupio se lijep brqj njegovih učenika i 
vjernih kršćana. Htjeli su iz njegovih ruku primiti sv. 
pričest. Ali eto nevolje: u tamnici nije bilo stola, a 
Lucijan leži svezanih ruku i nogu. No ljubav je do- 
mišljata: mučeniku stave na prsa hljeba i vina, a on 
onako ležeći pretvori kruh i vino u tijelo i krv Kristovu. 
Nazočni blagovaše tijelo Kristovo, okrijepe i Lucijana sv. 
pričesti, da bude jak žrtvovati se za Boga. Na dan 7. 
siječnja 312. objesili su neprijatelji Kristovi težak kamen 
Lucijanu o vrat i utopili ga u moru. Poslije nekoliko dana 
našli su kršćani njegovo tijelo na morskoj obali i svečano 
ga pokopali u gradu Drepani. 

* 

Iz života ovog sveca vidi se, od kolike je vrijednosti 
čitanje svetih knjiga, dakle dobra štampa. Danas, hvala 
Bogu, mirne duše možemo kazati, da s dobrim knjigama 
gotovo obiluje naš hrvatski narod. Počevši od lijepog 
izdanja Sv. Pisma, napose priređenog za puk po Društvu 
Sv. Jeronima, pa sve do najmanjih molitvenika možeš da 
biraš, što tvome srcu i tvojoj naravi najvećma godi. 
Svaka dobra knjiga vodi te k Bogu, a osobito je dobra 
vjerska knjiga najbolje pomagalo i sredstvo, da dođeš 
do kršćanske savršenosti i istinske kreposti. Dobra knjiga 
odvest će te u crkvu, u ispovijedaonicu, k stolu Gospod- 
njemu, u organizaciju Katoličke Akcije, jednom rječju 
odvest će te k nasljedovanju svetaca. 

* 

Daj nam, Svemogući Bože, da se po zagovoru Bla- 
ženoga Lucijana, Tvojega mučenika, učvrstimo u ljubavi 
Tvojega imena. 


8. SIJEČNJA 

SVETI SEVERIN 

Nekadašnje austrijske pokrajine 
Koruška, Salcburška, Gornja i 
Donja Austrija sačinjavale su u 
Aaro doba pokrajinu Norik. Po- 
slije smrti hunskoga kralja Atile 
njegovi su sinovi vodili krvave 
ratove za krunu, i bilo se bojati, 
da će nestati kršćanstva u Noriku. 
Međutim godine 454. pojavi se u 
okolici današnjega Beča čovjek 
visoka stasa, crne puti, blaga lica 
i poštena obraza. Zvao se Severin, 
i nitko nije znao, otkuda je, a on sam nije nikad govorio 

0 svom rodu i zavičaju. Ipak se iz njegova govora raza- 
biralo, da je Latin i da je puno putovao po Istoku. 

Severin se nastanio blizu grada Asturisa. Svećenike 

1 građane u gradu opominjao je na molitvu i post, jer da 
gradu inače prijeti propast. Nijesu ga slušali, i neprija- 
telji dođu i razore grad. Severin ode u grad Kumanis. 

I ovdje je jednako opominjao ljude. Oni su ga poslušali 
te postili i molili se Bogu tri dana. Neprijatelji su već 
opkolili grad, no treći dan uveče nastade potres i ne- 
prijatelji se prestraše i pobjegnu glavom bez obzira. 

Drugom zgodom zavladao je u gradu Favijani (današ- 
njem Beču) velik glad. Uslijed zime i leda nijesu mogle 
lađe ploviti rijekom, da dovezu hrane. Severin je na- 
govorio građane na molitvu i pokoru, i led je popustio. 

Malo kasnije navali velika četa razbojnika u bečku 
okolicu. Sveti Severin nagovori vojničkog zapovjednika, 
da pođe u potjeru za razbojnicima, jer da će ih svladati 
s malo vojnika, samo neka ih ne ubija. Tako je i bilo. 
Kad su razbojnici bili dovedeni pred Severina, on ih je' 
nahranio i napojio, dao im očinske opomene, neka se po- 
prave, i otpustio ih kući. 

Po tom je potražio Severin skrovito mjesto na gori 
blizu Beča, da može ondje daleko od svjetske vreve 
živjeti s Bogom. Ali se ubrzo oko njega sabralo više 
učenika, i on sagradi samostan, a za sebe načini dalje 
od Beča kolibicu. I tamo je dolazio svijet, da ga moli za 
pomoć. Neka majka do veze svoga sina, koji je 12 godina 

bolovao od kostobolje, te nije mogao ni maknuti tijelom, 
i zamoli sveca, da joj iscijeli sina, a on će joj na to: »To 
može učiniti samo Bog, a ti daj, koliko možeš milostinje 
siromasima.« Kako žena nije ništa imala kod sebe, 
skinula je svoje gornje odijelo s nakanom, da ga dade 
siromasima. I tu dobru njenu nakanu Bog je na molitvu 
sv. Severina tako blagoslovio, da joj je sin ozdravio. 

Jednom doleti u onu okolicu mnoštvo skakavaca, koji 
su sve u polju utamanili. Ljudi opet pribjegnu k Se- 
verinu, da se za njih Bogu moli, a on ih uputi, kako im 
treba postom i molitvom tražiti milost kod Boga. I stalo 
se sve Bogu moliti, i onu istu noć odlete skakavci i svi 
usjevi ostanu s pomoću Božjom neoštećeni. 

Dogodilo se također, da neka žena uslijed duge bo- 
leseti posve obamre. I donesu je ljudi pred kolibicu sv. 
Severina i zamole ga, da obamrloj ženi svojom molitvom 
vrati život. Sveti Severin reče im kroz plač: »Što tražite 
od mala velike stvari? Znam, da sam nedostojan. O, da 
mogu za svoje grijehe dobiti ©proštenje!« I stade se sa 
suzama moliti Bogu, i za čas došla je žena opet k sebi. 
Tada je rekao svetac ljudima: »Ne upisujte ovo meni u 
zaslugu nego svojoj vjeri. Bog čini takva djela na 
mnogim mjestima, da propale dovede k spasenju.« Treći 
dan pošla je žena zdrava na posao u polje. 

Godine 482. umro je Severin u samostanu, što ga je 
sagradio kraj Beča. Radi velikih zasluga za svetu vjeru 
prozvan bi apostolom Norika. 

Božanski je Spasitelj rekao: treba uvijek moliti i 
nikada ne prestati. Sveti Pavao govori prvim kršćanima 
kao i svima nama: »Braćo, molite se bez prestanka.« 
Vidimo i kod sv. Severina, kolika je moć molitve. Sve, 
što je Severin postigao među ljudima, postigao je u 
prvom redu molitvom. 

Mnogi će kazati: nemam vremena mnogo moliti. Ali 
nitko ne smije da kaže: nemam uopće vremena moliti. 
Bez molitve nema spasenja, pa ako molitva i ne može 
kod svakoga čovjeka da bude njegov najdulji posao, a 
ono ipak mora biti najpreči i najvažniji. Stoga moli svaki 
dan. Moli osobito u jutro i uveče. Moli kroz dan, kad god 
ti se desi prilika. Moli osobito u napasti i nevolji. 

O sveti Severine, molimo te, da nas zagovoraš kod 
Gospodina Boga, da postignemo tvojom zaštitom, što ne 
možemo postići svojim bezvrijednim djelima! 

9. SIJEČNJA 


SVETI REDOVNICI I PUSTINJACI 

Neki je mladić pristupio k Isusu i rekao: »Dobri uči- 
telju, što mi je činiti, da zadobijem život vječni?« Isus 
mu reče: »Ako želiš ući u nebo, drži zapovijedi: ne ubij, 
ne čini preljube, ne ukradi, ne svjedoči lažno, poštuj oca 
i mater i ljubi bližnjega svoga kao samoga sebe.« Tada 
mu odgovori mladić: »Sve sam ovo držao od mladosti 
svoje, šta mi još treba?« Reče mu Isus: »Ako hoćeš 
savršen biti, idi, prodaj sve, što imaš, i daj siromasima 
i imat ćeš blago na nebu, a onda dođi i slijedi me.« 

Taj na oko neznatan dogođaj dao je bezbrojnim kršća- 
nima prvih i kasnijih vjekova poticaj, da su se doista 
iz ljubavi prema kršćanskom savršenstvu odrekli svega 
na svijetu i pošli za Isusom. Rekoh: iz ljubavi prema 
savršenstvu, jer ostaviti sve i poći za Isusom nije zakon 
nego savjet. U toj misli nalazi se osnov redovničkog i 
pustinjačkog zvanja. 

Ima i druga stv^r, koja je najuže vezana s pojmom 
redovništva, a to je beženstvo. Kad je Isus jednom 
zgodom tumačio apostolima, koji je ispravan odnos iz- 
među muža i žene i kojim su zakonima vezani muž i žena 
u braku, kazali su apostoli: »Ako je tako čovjeku sa 
ženom, nije se dobro ženiti.« A Isus im je rekao: »Ne 
razumiju svi ovih riječi, nego samo oni, kojima je to 
dano.« A kojima je to dano da razumiju? Eto jednima od 
same naravi, drugima uslijed izvjesnih okolnosti, koje ih 
sile na takav život, a trećima, jer su se sami na to od- 
lučili radi kraljevstva Božjega. I tko se može odlučiti, 
neka to učini. I mnogi su se odlučili i odrekli bračnog i 
obiteljskog života i pošli za Isusom. 

Dolazi i treća stvar u redovničkom zvanju, koja je 
gotovo jednako važna kao i prva i druga, što smo je spo- 
menuli: poslušnost, pređi vna i prekorisna krepost, u 
kojoj nam je Gospodin Isus Krist dao primjer od svoga 
rođenja do teške smrti na križu. Isus je bio poslušan 
svome nebeskome Ocu. I mnogi su pošli za njim, da ga 
slijede u poslušnosti. Slijedili su ga u podložnosti pogla- 
varima, voljeli su biti sluge nego gospodari, radije su 
slušali, nego li zapovijedali, radije podnosili nepravde, 
nego li tražili pravdu. 

Dobrovoljno siromaštvo, savršena čistoća i poslušnost 
prema višima — to je ono, što sačinjava kršćansko sa- 
vršenstvo, redovničko zvanje. Ti evanđeoski savjeti, 
premda su samo savjeti, tako su usko vezani sa životom, 
postankom i razvitkom crkve, da se zaista bez njih ne bi 
Kristova Crkva mogla ni pomisliti. Glava Crkve Isus 
Krist je u svakom trenutku svog života svet, nevin, čist, 
daleko od grijeha; On govori, da nema gdje glave sklo- 
niti; On je poslušan do smrti na križu. A Crkva Isu- 
sova je drugo otajstveno tijelo Kristovo. Može li dakle 
to tijelo biti bogato, griješno, neposlušno? Nije li posve 
razumljivo, da i tijelo bude poput glave: siromašno, 
sveto, poslušno? 

Prva je Crkva bila upravo prepuna ljudi s redov- 
ničkim i pustinjačkim zvanjem. Pa i kad gledamo u 
današnje dane, kako se moderno poganstvo širi na sve 
strane, pravo je čudo, gdje se i tu nađe takvih, koji 
osjećaju želju, da se posvete redovničkom zvanju. Tu 
mogu pomoći samo primjeri, primjeri prave svetosti, 
primjeri posvemašnjeg odricanja od zemaljskog blaga, 
nesamo srcem nego i djelima, primjeri zaista savršene 
čistoće, primjeri iskrene i bezuslovne poslušnosti prema 
poglavarima, nepose crkvenima. I kad smo na današnji 
dan odlučili, da iskažemo neku općenitu čast i poštovanje 
svim svetim redovnicima i pustinjacima, učinili smo to 
kao u nekoj čežnji za takvim svijetlim primjerima. 

* 

O vi sveti redovnici i pustinjaci, koji ste toliko ljubili 
Isusa i njegovo kraljevstvo, da ste njemu za volju sve 
ostavili, odrekli se svoga ja, svoga imetka, svojih milih 
i dragih, odrekli se obitelji, žene i braka i voljeli slušati 
i podlagati se nego li zapovijedati, molimo vas, da i u 
naše dane donesete duh ljubavi prema divnim evanđeo- 
skim savjetima, da zagovorom svojim pomnožate u 
svetoj Crkvi broj onih, koji će poći stopama vašim, i da 
svima nama bez razlike isprosite duh razumijevanja 
evanđeoskih savjeta, da redovništvo smatramo cvijećem 
u Isusovoj Crkvi, da mu se veselimo i da ga svim silama 
i na svakom koraku pomažemo i branimo. Jer ljubeći 
one, koji su na savršeniji način pošli za Isusom, ljubimo 
i samoga Isusa. A ta ljubav dovest će nas u vječnu za- 
jednicu s Bogom, što je zapravo cilj svega duhovnoga 
života. 

10. SIJEČNJA 

BLAŽENA KRISTINA 

Neka dobra pastirica polazila je svaki dan sa svojim 
stadom na pašu. I dok se blago paslo na ledini, njena 
duša bila je kod Boga. I tako je to bivalo dan na dan 
negdje u polovini 13. stoljeća kraj grada Firence u Italiji. 
To je bila blažena Kristina (rođena 1239. godine). 

Baveći se mnogo s Bogom postala je mala Kristina 
tako čista i sveta, da joj je upravo pozlilo, kad bi čula 
koju nepristojnu riječ, a gdjekad se gotovo razboljela od 
toga. Na j rade je boravila u samoći, a kad je morala izaći 
među ljude, dobro je pazila na svoje oči, da ne gleda 
stvari, koje bi joj mogle sablazniti dušu. 

Kristina je bila vrlo lijepa djevojka, ali da poveća 
ljepotu svoje duše, ona bi znala nagrditi svoje lice, da 
se tuđe oči za njom ne otimlju. Braća su je tjerala, da se 
uda, međutim ona o tom nije htjela ni čuti. Psovali su 
je i tukli radi toga, i ona pobjegne u grad Luku, gdje je 
kod neke poštene obitelji našla službu. Tu joj je bila 
plaća samo hrana i odijelo, ali je tražila, da joj dadu 
slobodnog vremena za njene pobožnosti. 

Hodala je bosa i toliko postila, da su je često morali 
tjerati, da nešto jede. U svojoj sobici vruće se molila 
Bogu i rado razmišljala o muci Kristovoj, osobito u petke, 
tako da bi nesamo svoje odijelo nego i pod kvasila 
suzama. 

Neka pobožna udovica poklonila je Kristini jednom 
lijepo novo odijelo, ali ga je ona odmah darovala nekoj 
prosjakinji pa opet obukla svoju staru ponošenu haljinu. 

Jedamput je Kristina hodočastila u Rim, pa kad se 
vratila, osnovala je Kristina u svom rodnom mjestu 
samostan, u kojem je sa nekoliko djevica provodila 
veoma pobožan život. Ono malo imetka, što su djevice 
imale, gotovo su sve razdijelile, i kad je jednom nastala 
velika skupoća, Kristina je dala posljednji novčić siro- 
tinji, čak je i svoje odijelo poklonila, a sebe zaodjela 
prnjama. Na polju, koje je pripadalo samostanu, stavila 
je natpis, da je ondje svakomu slobodno brati ploda. To 
se tako svidjelo nekim ljudima, da su i sami to isto 
učinili. 

v Kad joj je bilo 70 godina, udari je kap i tri je godine 
ležala imajući mrtvu svu desnu stranu tijela. Spasitelja 

je toliko ljubila, da su je časne sestre svaki dan morale 
nositi u crkvu, kad je bilo podizanje. U času smrti za- 
sjalo je njeno lice divnom ljepotom i kad je umrla, silna 
svjetina navalila je u samostan, da vidi mrtvu Kristinu. 
Deset dana ležala je blaženica na odru, prelijepa. Razna 
čudesa zbila su se po njenoj smrti, kojima je Bog po- 
kazao, koliko mu je Kristina bila ugodna. 

* 

U današnje doba skoro nikoga nema, koji bi se 
veselio tome, da bude podređen. Svako hoće da bude 
školovan, da bude čovjek od položaja, da dođe u moguć- 
nost drugima zapovijedati i drugima gospodariti. Primjer 
današnje svetice pokazuje nam svu ispraznost takvih 
težnji. Koji hoće da bude među vama veći, neka bude 
vaš službenik, i koji hoće među vama da bude prvi, neka 
bude vaš sluga. Ni Sin čovječji nije došao, da mu služe, 
nego da služi. Kako je divno razumjela i dosljedno pro- 
vela u svome životu te Kristove riječi blažena Kristina! 

Kristina nam svjedoči, da je svaki stalež pred Bogom 
častan, samo neka je prožet zakonom Božjim i neka stoji 
na vjersko-ćudorednom temelju. Šta više, mnogo je 
laglje posvetiti svoju dušu u potčinjenom nego li u za- 
povijedajućem položaju. Lakše se spasava sluga nego li 
gospodar, lakše neuk nego učen, lakše siromah nego 
bogat. 

Možda će netko pomisliti: lako je služiti dobre, valjane 
i strpljive gospodare, ali jao nama, ako padnemo u ruke 
krvopija, zlotvora i bezdušnika. Doista našoj ljudskoj 
naravi veoma je protivno podlagati se onima, koji su zli, 
sli i to može biti lako, ako gledamo na uzor svih patnika, 
Isusa, koji je vršeći djelo spasenja živio tri godine među 
najvećim svojim neprijateljima, koji nijesu mirovali 
prije, dok ga nijesu ugledali okrvavljena i mrtva na 
drvetu križa. Isus je ne samo primjer najvećih patnja, 
nego i djelitelj snage, da podnesemo u svom životu i 
najteže breme križa. Ta što su sve naše patnje prema 
muci Sina Božjega! Upri dakle u nevolji pogled svoj u 
Isusa na križu i on će ti olakšati svaku tvoju bol. 

* 

Usliši nas, Bože Spasitelju naš, da kao što se radujemo 
svetkovini blažene djevice Kristine, tako da sve većma 
napredujemo u iskrenoj pobožnosti! 


11. SIJEČNJA 

SVETI TEODOZIJE 

Sveti je Teodozije još kao mla- 
dić postao lektor (štilac Sv. Pi- 
sma u crkvi). Čitajući drugima 
Sv. Pismo sam je s najvećom 
čežnjom i gorljivošću prihvaćao 
nauk riječi Božje. »Svaki, koji 
ostavi kuću ili braću ili sestre 
ili oca ili majku ili ženu ili 
djecu ili njive imena mojega 
radi, primit će sto puta onoliko 
i zadobiti život vječni.« Te Kri- 
stove riječi izazvale su u njemu živu želju, da pođe 
stopama Spasitelj evim. I on ode iz Kapadoeije u Maloj 
Aziji polovicom 5. stoljeća u Jeruzalem, da ondje na 
svetim mjestima razmisli, koji bi stalež odabrao. Tu je 
pobožno obišao sveta mjesta. Zatim se odrekao svijeta 
i sasma se predao Bogu. 

Malo pomalo skupljalo se oko sv. Teodozija sve više 
ljudi, koji su se htjeli pod njegovim vodstvom sasma 
posvetiti Bogu. Teodozije bi ih bio na j volio sve ostaviti 
i otići u samoću, ali je ipak promislio, da nije čovjek 
samo za sebe na ovome svijetu nego i za dobro bližnjega, 
pa je uvidio, da čovjek može srcem ostati kod Boga, 
premda mu se tijelo nalazi među ljudima. Sagradi dakle 
samostan, gdje su svi zajedno kao braća provodili kršćan- 
ski život. Malo je pomalo od samostana nastala čitava 
naseobina. Redovnici se nijesu samo Bogu molili, nego 
su poljski mradom sebi kruh služili. 

Samostan je bio blizu Betlehema, kamo je mnoštvo 
svijeta sa svih strana dolazilo na proštenje. Kad je na- 
stao glad i siromasi odasvud nagrnuli u samostan, Teo- 
dozije je razdijelio svu hranu, što su imali u samostanu, 
uzdajući se u Boga, da će se on već pobrinuti za svoje 
sluge. Tako je i bilo. Kad im je na samu Veliku subotu 
sasma ponestalo hrane, rekao je Teodozije: »Ne brinite 
se! Kad je Bog sa nekoliko hljebova nahranio tisuće 
ljudi, ne će ni na nas zaboraviti.« Zatim je otišao s bra- 
ćom pred sliku Majke Božje, da izmoli od nje pomoć. 
I gle, u predvečerje dopremi neki čovjek obilje hrane. 

Kraj samostana sagradio je Teodozije gostionicu za 
putnike, ubožnicu za siromahe i bolnicu za bolesnike. 

U ono doba pojavilo se neko krivovjerje, koje je 
poricalo zajednicu Božje i čovječje naravi u Isusu, i uz 
taj krivi nauk pristao je i grčki car Anastazije. Car je 
htio predobiti i Teodozija za taj lažni nauk i poslao mu 
mnogo novaca tobože za siromahe, a zapravo da ga pre- 
dobije. Sveti je Teodozije doduše razdijelio novac siro- 
tinji, ali je caru pisao, da voli za pravu vjeru časno 
umrijeti, nego li u krivovjerju sramotno živjeti; voli, da 
se crkve spale, nego da se u njima navješćuje krivi nauk. 
No s tom se izjavom nije car zadovoljio. Zato je Teodo- 
zije otišao u Jeruzalem, javno pred svim narodom ispo- 
vjedio pravu vjeru, prokleo krivovjerstvo i pošao je od 
sela do sela naučavajući i bodreći ljude, da se drže istine. 
Car ga je nato prognao zajedno sa svetim Sabom, koji 
je to isto činio. Po skoroj carevoj smrti vrate se obojica 
u svoj zavičaj. 

Teodozije je živio u velikoj svetosti i umro je u sta- 
rosti od preko 100 godina. Prije smrti ga je teška bolest 
cijelu godinu mučila. Nije htio da se moli Bogu, da mu 
ublaži bol. Bog je posvjedočio mnogim čudesima, kako 
mu je bio drag život i rad svetoga Teodozija. 

Kod sv. Teodozija upada nam u oči njegova ljubav i 
težnja za samoćom. Doista samoća je jedan od naročito 
važnih uvjeta za veliki duhovni napredak. U vrevi i 
buci teško je čuti glas Božji. Razlog je tomu taj, što 
čovjek okružen ljudima i svjetovnim rastresenjima ne 
može da bude pravo sabran u molitvi ili drugim bogo- 
ljubnim djelima. Mojsije je bio 40 godina u pustinji pa- 
stir, da se osposobi za vođu Izraelskoga naroda. Ivan 
Krstitelj živio je dugo u pustinji, prije nego li je izišao 
kao preteča Isusov. A i sam je Isus najveći dio svoga 
zemaljskoga života proveo u samoći: 30 godina u Naza- 
retu, 40 dana prije svoga javnog nastupa u pustinji, a 
za vrijeme svog javnog djelovanja više je puta odlazio 
od svojih učenika na koje brdo, da bude sam s Bogom. 
Po Isusovu primjeru svi su sveci ljubili samoću. 

Nemoj stoga ni ti da propustiš velike duhovne blago- 
dati, što se dobivaju čestoput jedino po samoći. 

* 

O sv. Teodoziju, daj nam, da po samoći u Bogu i 
neustrašivim ispovijedanjem svete vjere dođemo u za- 
jednicu sviju svetaca. 

12. SIJEČNJA 


SVETI ARKADIJE 



U Cezariji, gradu pokrajine 
Mauritanije, živio je u doba 
rimskoga cara Galijena (260. do 
268. godine) neki bogati i veoma 
pobožni kršćanin imenom Arka- 
dije. Kad je vidio, kako carski 
namjesnik one rimske pokrajine 
mrzi na kršćane, ostavio je grad 
i otišao u svoj zaselak. Prigodom 
jedne svečanosti opaze pogani, 
da nema Arkadi ja, pa carski 
namjesnik pošalje po njega. Voj- 
nici došavši u kuću našli su samo njegova rođaka, koji 
je kazao, da ne zna, gdje je Arkadi je. Vojnici su odveli 
tog Arkadijevog rođaka pred namjesnika, koji ga baci 
u tamnicu, dok ne kaže, gdje je Arkadije. Uto dođe sam 
Arkadije i javi se namjesniku, koji mu reče: 

»Oprostit ću ti sve kazne, ako žrtvuješ bogovima.« 
No Arkadije odgovori: 

»Meni je život Krist, a smrt dobitak.« 

Namjesnik bijesan zapovjedi, da Arkadija polako 
ubijaju: krvnici su mu stali odsijecati najprije zglobove 
na prstima, zatim ruke, potom podlaktice, pa ramena. 
Jednako su mu sjekli zglob za zglobom na nogama. Ni 
sami pogani nisu se mogli uzdržati od suza gledajući te 
njegove muke. Pisac Arkadijeve muke pripovijeda, da 
je Arkadije u svojim groznim bolima ovako govorio: 

»O udovi, nikad vas nisam toliko ljubio, dok ste bili 
na tijelu, koliko vam se sada radujem, kad vas gledam 
odrezane od tijela. Pravo je, da za časak razdruženi 
jednoć pođemo ususret našemu Kralju u slavu i za 
smrtne udove da mi budete vraćeni besmrtni. Vi ste 
Kristovi, i sada osjećam, da sam i ja Kristov.« 

-* I rekavši to ispusti svoju dušu. Bilo je to 12. siječnja 
265. Dobri kršćani pokupili su njegove udove i zajedno 
s tijelom pokopali divnoga mučenika hvaleći Isusa Kri- 
sta, koji je dao sluzi svojemu toliku jakost i snagu. 

* 

Sedamnaest je stoljeća prohujalo od toga strašnog 
dogođaja. Arkadije je žrtvovao svoje udove za Krista. 

A Isus traži i od nas, da ih žrtvujemo, da izbjegnemo 
grijeh: »Ako te ruka tvoja sablažnjava, odsijeci je. Bolje 
ti je bez ruke ući u život vječni nego li s dvije ruke 
ući u pakao. Ako te noga sablažnjava, odsijeci je, jer ti 
je bolje ući u život hromu, nego li s dvije noge da te 
bace u pakao. Ako te oko tvoje sablažnjava, iskopaj ga, 
jer ti je bolje s jednim okom ući u kraljevstvo Božje, 
nego li s dva oka da te bace u pakao ognjeni, gdje crv 
njihov ne umire i oganj se ne gasi.« Traži li Isus od 
nas, da zaista siječemo ruku, nogu, kopamo oko? Ne, on 
trazi od nas, da izbjegavamo grijeh pod svaku cijenu, i 
bolje bi nam bilo, da nam se ođsiječe ruka ili noga, nego 
da izgubimo svoju dušu. 

Bježi dakle od grijeha kao od najvećega zla. Strašna 
je pomisao, da ti se zaista reže noga ili ruka, ali to još 
nije tako strašno, kao što je strašan grijeh. Da se uklo- 
nimo grijehu, primajmo rado iz ruke Božje svaki križ, 
svaku poteškoću. A što je teže, nego li se kidati od onih 
stvari, koje su nam potpuno prirasle srcu, koje kao da 
su srasle s našim bićem i za koje mislimo, da bez njih 
gotovo ne možemo biti! No ako su možda griješne, ne- 
dopuštene, treba se otkinuti od tih stvari pod svaku 
cijenu. Ako te nešto navodi na grijeh, sve ako ti je to 
drago poput zjenice oka tvoga, odsijeci, napusti, bježi i 
ne zaboravi na crva, koji ne umire, i na oganj, koji se ne 
gasi! 

* 

Daj nam, svemogući Bože, da se po molitvi blaženoga 
Arkadi ja, tvoga mučenika, oslobodimo od svih tegoba na 
tijelu i od zlih misli očistimo na duši. 

BLAŽENA JUTA 


13. SIJEČNJA 


U životu današnje ugođnice Božje Jute mi ćemo vi- 
djeti, po čemu se razlikuje prava pobožnost od lažne. 

Juta se rodila godine 1158. u Belgiji. Već se u 14. 
godini udala, ali joj je muž za 5 godina umro, i tako 
je ostala mlada udovica s dvoje djece. Odmah se javilo 
mnogo prosaca. Roditelji i rođaci nagovarali je, da se 
ponovno uda, no uzalud. Ćak je otac zamolio biskupa, 
neka bi je i on nagovarao na udaju. Biskup joj je naj- 
prije savjetovao, da se uda, ali kad je vidio njenu čvrstu 
volju, da služi samo Kristu, dade joj svoj blagoslov i 
svjetova njezinu ocu, neka je više ne tjera na udaju. 

Sad je Juta počela provoditi zaista svet život. Lije- 
pog odijela i nakita nije nosila, sate i sate provodila je 
u molitvi, otkidala od sna, samo da ima vremena za mo- 
litvu, govorila je malo i vazda razborito, jela jednostavnu 
hranu, i sve to sakrivala je pred drugima, da je ne bi 
hvalili. Velika je bila njezina ljubav prema najbjedni- 
jima. Ako ju je prosjak molio milostinju, a ne bi imala 
pri ruci što da mu dade, dala bi mu platna, što bi inače 
trebala za sebe i za djecu. Rado je primala putnike na 
stan i dijelila kruh svoj s gladnima, brinula se uopće 
za nevoljne, kao da su joj rođaci. 

No sve to nije bilo Juti dosta. Kraj njezina rodnog 
mjesta stajala je bolnica za gubave. Kako je ta bolest 
teška i zarazna, a bolnica je bila siromašna, nije se moglo 
naći ljudi, koji bi dvorili bolesnike. Juta je unatooč svog 
odgoja u bogatom i uglednom svijetu odlučila badava 
primiti se boiničarske službe u toj bolnici. Dvorila je 
s velikom ljubavlju ranjave i gubave bolesnike, prala im 
ruke i noge, čistila odjeću, dizala slabije s kreveta i nje- 
govala ih kao samoga Spasitelja. Neki su gledajući divnu 
pczrtvovnost Jutinu i sami počeli pomagati joj kod posla, 
a nrugi su opet promijenili svoj život na bolje. Punih 11 
godina dvorila je Juta tako bolesnike. Kako joj je srce 
bilo prepuno ljubavi Božje, progovorala su i njezina usta. 

ise pobožnih žena nastanilo se kraj nje, da mogu slušati 
njene razgovore i opomene. Za svakoga se rado molila 

y^ ad J e os; > etil . a ’ da smrt nije daleko, nije bila toliko 

rmuta za svoju dušu, koliko za duše onih, koji su se 

14. SIJEČNJA 


stavili pod njeno vodstvo. Ona je gotovo neprestano 
živjela za bližnjega svoga. Kad joj je bilo birati, što 
vrijedi za njenu dušu ili za dušu bližnjega, vazda je iza- 
brala posao i trud za dušu bližnjega. 

U noći na Sveta Tri Kralja htjela je kao obično ustati 
s kreveta i pomoliti se Bogu, ali klonu natrag u groznici 
i slabosti. Ne htjede nikoga noću uznemiriti. Sjutradan 
se ispovjedila i prorekla dan svoje smrti. Umrla je zaista 
s vedrim licem, a njene su samrtne usne šaptale riječi 
psalmiste: »Gospodine, u ruke tvoje predajem duh svoj, 
izbavio si me, Bože istiniti.« 

* 

Dakle eto, u čemu je prava istinska pobožnost: u 
ljubavi prema bližnjemu. To je ona ljubav, za koju apo- 
stol Pavao kaže, da je strpljiva, puna dobrote, ne zaviđa, 
nije ohola, ne nadimlje se. Ta ljubav ne čini, što ne valja, 
ne traži svoje koristi, ne razdražuje se, ne misli o zlu, ne 
raduje se nepravdi, raduje se istini. To je ona ljubav, 
koja sve snosi, sve vjeruje, svemu se nada, sve trpi, 
nikad ne prestaje. Ljubav prema bližnjemu je onaj bo- 
žanski i kraljevski zakon, za koji sveti Jakob apostol 
kaže, da onaj, tko ga izvršuje, dobro čini. A prvak 
apostolski nam poručuje: prije svega imajte neprestano 
ljubav među sobom, jer ljubav pokriva mnoštvo grijeha. 
Dakle ljubav je prvo, sve drugo dolazi iza nje. Kad bi 
naši socijalni odnosi prvenstveno počivali na zakonima 
ljubavi, imali bismo zaista raj na zemlji. I pravda je 
među ljudima velika stvar, ali je ljubav veća, dublja, 
šira, moćnija. Ljubav rješava i ona pitanja, gdje pravda 
stoji nemoćna. Ljubav se proteže do prijestolja Božjega, 
šta više, tko ne bi imao ljubavi, veli sv. Ivan, taj ne 
pozna Boga, jer je Bog ljubav. 

* 

Daj nam, svemogući, vječni Bože, da se po zagovoru 
blažene Jute i naše srce ispuni velikom i božanskom 
ljubavi prema Tebi i bližnjemu! 


SVETI FELIKS 

Nedaleko grada Napulja u Ita- 
liji stoji grad Nola, pun starin- 
skih spomenika. U taj grad 
došao je početkom 3. stoljeća iz 
Sirije neki vojnik, da tu u miru 
Božjem provede posljednje dane 
svoga života. Imao je dva sina, 
od kojih jedan ode u vojsku, a 
drugi, Feliks, posve se predade 
crkvenoj službi. Zaređen za 
svećenika ostao je Felks kod 
nolskog biskupa Maksima, koji 
ga je odredio sebi za nasljed- 
nika iza smrti. 

Oko godine 250. nastalo je silno progonstvo na krš- 
ćane. Biskup Maksim je znao, da će i njega pogani tražiti, 
pa je pobjegao u goru. A progonitelji su uhvatili Feliksa, 
bacili ga u tamnicu i okovali mu ruke i noge. 

Međutim je biskupa Maksima snašla bijeda: star i 
osamljen gotovo da nije umro od gladi, zime i brige za 
svoje duhovno stado. Sveti Pavlin, biskup nolski, pripo- 
vijeda, da se noću uprikazao Feliksu u tamnici anđeo, 
koji ga je izveo na mjesto, gdje se nalazio biskup Maksim. 
Taj je već ležao u nesvjestici. Feliks opazi na grmu 
grozd, pa iscijedi iz njega sok u usta biskupu, i biskup 
dođe k sebi. Sada ga je Feliks odnio u grad u njegov stan, 
gdje se za nj počela brinuti neka starica. Kad je Feliks 
odlazio, pozove ga biskup natrag, položi mu na glavu 
ruku i sazove na nj nebeski blagoslov. Po tom blagoslovu 
Bog je činio velika čudesa preko Feliksa. 

Feliks je opet počeo naučavati puk u vjerskim isti- 
nama. Najednom dojure pogani na glavni trg i zapitaju 
Feliksa, da li je vidio biskupova pomoćnika. On im sa 
smiješkom odgovori, da ga nije vidio. Kad su otišli, sakrio 
se Feliks u stare razvaline. Ali ga je netko izdao, te su 
pogani brzo pošli, da ga izvuku. No uto se sruše zidine 
pred njima, a što je 7 još otvora ostalo, prepredu pauci 
mrežom, tako da su progonitelji mislili, da za paučinom 
ne može biti Feliks. Lijepo napominje ovdje sv. Pavlin: 

gdjegod je Krist uz nas, ondje nam je i paučina zid. j 
gdje Krist nije s nama, i zid nam postaje paučina. 

Feliks je potražio drugo utočište: neki napola isušen 
zdenac u uskoj uličici među dvijema kućama. Tu je osta< 
duže vremena. Neka ga je pobožna žena hranila, i GO' 
spodin Bog bio mu jedina utjeha. 

Napokon je progonstvo prestalo, i Feliks je izašao i: 
svoga zaklona. Vjernici su ga dočekali s velikim veseljem 
Biskup Maksim je međutim umro, pa su svi htjeli Fe 
liksa za biskupa. Ali on se pobojao velike časti i još već« 
odgovornosti, pa je nagovorio narod, da izabere za bi- 
skupa Kvinta, koji je bio 7 dana stariji po ređenju. 

Doskora budu kršćanima vraćena sva prava i neki si 
stali nagovarati Feliksa, neka i on traži, da mu se vrat 
njegov imetak. Ali on odgovori: »Ne ću da tražim stvari 
koje sam radi vjere izgubio. Volim siromašan slijedit 
Isusa, a onaj, koji me je u zatvoru i u tamnom zdenci 
onoliko vremena hranio, brinut će se za mene i unaj 
predak.« I tako je Feliksu ostala samo kućica s vrtom. Ori 
uzme u zakup još neko dva jutra zemlje, što je sad 
svojim rukama obrađivao, da sa znojem lica svoga pri-j 
vrijedi hljeb. . j 

U velikoj starosti pozvao je Bog Feliksa na vječni 
život. Nolski vjernici stavili su mu spomenik od mramora 
s natpisom: Ovdje počiva Božji čovjek. 

* 

Kamo sreće, kad bi se jednom i na našim grobovima 
mogao staviti takav natpis! L 

Sv. biskup Pavlin naširoko nam pripovijeda o čud 
sima, što su se zbivala za Feliksova života. U početi 
kršćanstva trebalo je, da se mnoga čudesa događaju, d 
bi se nevjernici uvjerili o istini nove vjere, a kršćani d 
bi laglje podnijeli strašno progonstvo. a 

Poricati čudesa može samo onaj, koji poriče Božj 
svemogućnost: jer tko priznaje Boga Stvoriteljem i goH 
spodarom prirode, taj mora priznati mogućnost čuda. 

Ima i lažnih čudesa, koja se imadu pripisati ili tajnim 
prirodnim silama ili uplivu đavolskih sila. Najvažnija j 
značajka pravog, Božjeg čuda u tom, da se ono zbivaj, 
potvrdu Božje istine ili Božje zapovijedi, jer Bog ne može 

dati lažna svjedočanstva. 1 

* 

Daj nam, svemogući Bože, da nas primjer sv. Feliksa 
privede k Tebi! 

SVETI MAVRO 


15. SIJEČNJA 



Sveti je Benedikt sagradio na 
brdu Monte Cassinu kraj Na- 
pulja velik samostan, kamo su 
dolazili mnogi ugledni ljudi, da 
se pod njegovim vodstvom po- 
svete Bogu, a drugi su opet slali 
onamo svoju djecu, da se ondje 
obrazuju i usavrše u kreposti. 

Tako je rimski starješina Eu- 
tihije poslao godine 522. svoga 
12-godišnjega sina Mavra k sv. 
Benediktu na odgoj. Mnogo je 
mladića bilo pod upravom Benediktovom, ali je on od 
svih naj volio Mavra. Mladi je Mavro bio tako revan u 
postu, bdijenju, molitvi, šutnji i odricanju, da ga je Be- 
nedikt morao više odvraćati nego li nagovarati na djela 
pobožnosti. 

Slava samostana na Monte Cassinu pronijela se 
cijelim kršćanskim svijetom. Manski biskup u Francu- 
skoj zamolio je sv. Benedikta, da mu pošalje nekoliko 
valjanih učenika, koji će mu osnovati nov samostan. 
Benedikt je odabrao Mavra i poslao ga s četvoricom 
učenika u Francusku. Kad su došli u Mans, biskup je 
umro, a njegov nasljednik nije htio ništa da čuje o 
kakvom samostanu. Međutim našao se na dvoru franač- 


koga kralja Teodeberta ugledan i bogat čovjek po imenu 
Flor i taj je odlučio da na svome imanju sagradi samo- 
stan. Flor je darovao sve, što je trebalo za gradnju i 
uređenje samostana. Svetost Mavrova proizvela je u duši 
Florovoj takav preokret, da mu je on dao nesamo svoga 
sina na odgoj, nego se i sam odrekao svijeta i stupio u 
samostan, da postom, molitvom i drugih dobrim djelima 
okaje svoje grijehe. Kralju je bilo vrlo teško rastati se 
od svog mudrog savjetnika: još nekoliko dana zadržao ga 
je kod sebe, ispitivao o životu Mavrovu, o samostanu i 
njegovim pravilima. Kazivanje Florovo tako se svidjelo 
kralju, da je odlučio prisustvovati njegovu zavjetovanju. 

Na određeni dakle dan Mavro je sa svojim drugovima 
s najvećim poštovanjem dočekao kralja, ali je osjetio, 
kako je golema razlika između sveca i kralja. U svojoj 

sjajnoj odori klekao je kralj pred Mavra i sa suzama ga 
zamolio, neka i njegovo ime u svoj red upiše i Bogu se 
za nj moli. Na odlasku kralj je bogato nadario samostan. 

Snaga primjera Mavrova i Florova postajala je sve 
veća: I ugledniji ljudi javljali su se, da u samostanu 
provedu dane svoga života služeći Bogu. Drugi su do- 
vodili svoju djecu, da se odgoje po primjeru svetaca. Za 
nekoliko godina brojio je samostan 140 članova. 

Tako su benediktinci stekli premnoge zasluge za 
kršćanstvo, širili svetu vjeru, bavili se raznim obrtima 
i zanatima, pretvarali brda u vinograde, a močvarne 
krajeve u pitoma polja. 

Međutim je umro Flor smrću pravednika. A i sv. 
Mavro je osjetio, da se i njemu približuje samrtni čas, pa 
je pozvao braću redovnike, da izaberu novog poglavara. 
Primivši pobožno svete sakramente, okružen svojim 
učenicima ispusti Mavro svoju pobožnu dušu u 72. godini 
života. Proslavio se mnogim čudesima prije i poslije 
smrti. 

★ 

Promatrajući život sv. Mavra ponovno osjećamo, kako 
je primjer najjača poluga uspješnog kršćanskog odgoja. 
Primjer je nijema, a ipak najglasnija propovijed za sva- 
koga. Primjer je opomena, koju daje niži višemu, sluga 
gospodaru, neuk učenu, siromah bogatašu, djeca rodi- 
teljima, seljaci gospodi, podložnici glavarima, a da se 
pri tom nitko ne treba bojati, da će višega od sebe 
uvrijediti ili poniziti. 

Primjer djeluje blagotvorno na druge. Ako si na 
primjer pošten, ne koristiš samo sebi nego i bližnjemu. 
Kad se čovjek ne može otresti dobra primjera, ne pre- 
ostaje mu drugo, nego da se povede za njim. A mladeži 
valja dobar primjer više nego li sunce i kiša usjevima 
i voćkama. Za njih je dobar primjer sve, pogotovu za 
one, koji su osjetljiviji, nestalniji, mekši . . . 

Rekoh, dobar primjer, dakle dobar vanjštinom i nu- 
trinom, jer pretvaranje ne može donijeti trajna ploda ni 
blagoslova. Primjer treba da bude iskren, nenamješten, 
ne ohol, ne pun predbacivanja. 

* 

Izmoli nam, sv. Mavro, milost, da uvijek slijedeći 
tvoj dobar primjer i primjer drugih svetaca Božjih po- 
stignemo vječno blaženstvo. 

16. SIJEČNJA 


SVETI HONORAT 


Sv. Honorat se rodio u Francuskoj od velikaških rodi- 
telja, ali mu je sav rod bio još u poganstvu. Još u djetin- 
stvu kao da je naslućivao, da je kršćanstvo uzvišenije 
od poganstva, i počeo se dobrim vladanjem i upoznava- 
njem božanskih istina pripravljati na sveti krst. Ocu to 
nije bilo drago, pa ga je htio lovom, igrama i raznim 
zabavama spriječiti u tome. Otac je točno ispunjao ono, 
što kaže sv. Ivan: ako tko ljubi svijet, nema ljubavi 
Božje u njemu. Ali očevo nastojanje bilo je uzaludno. 

Sv. Honorat je znao, da ovaj život godi, ali vara, da 
je razlika između kršćanske čednosti, čistoće i odricanja 
te poganske razuzdanosti. Kristovo je kraljevstvo vječno, 
a sotonino privremeno. Sve, što je u svijetu, požuda je 
očiju. Svijet prolazi i požuda njegova, a onaj, koji vrši 
volju Božju, ostaje do vijeka. 

Tako je razmišljao Honorat i prema tim mislima 
udesio sav svoj život i rad, trapio svoje tijelo i sve bo- 
gatiji bivao na duši. Očeve prošnje, psovke, prijetnje 
ništa nijesu koristile, šta više, ustrajni Honoratov pri- 
mjer privukao je njegova brata Venancija, pa je i on 
postao jednako pobožan, te su se obojica upravo natjecali 
u svakovrsnoj kreposti. S oduševljenjem su prosuđivali, 
tko je od njih strpljiviji, s manjim zadovoljniji, u govoru 
razboritiji, u nauci ustrajniji, u ljubavi prema neprija- 
telju veći. Sv. Hilarije kaže za njih: anđeoski su život 
provodili na zemlji u velikoj strpljivosti i bdijenju, u 
postu, čistoći, znanju, krotkosti i svakoj Božjoj kreposti. 

Ljudi su opažali njihovo veliko savršenstvo, i to kao 
da je vrijeđalo njihovu poniznost. Stoga ostave rodi- 
teljsku kuću, razdijele sve, što su imali, i sa starim pusti- 
njakom Kaprazijem otputuju u Grčku. Međutim na putu 
umre Venancije, a Honorat se zbog slaba zdravlja morao 
vratiti u Francusku. 


Nedaleko grada Marseja (Marseille) nalazi se otok 
Lerins, koji je u Honoratovo doba bio pust i pun zmija. 
Onamo se zaputio Honorat i počeo obrađivati zemlju. 
Doskora se skupilo oko njega više ljudi, koji su odlučili 
pod njegovim vodstvom posve se predati Bogu. Tu bude 
sagrađen velik samostan, iz kojega je tijekom stoljeća 
izašlo mnogo učenih, glasovitih i svetih ljudi Honorat je 

bio svima blag i zato od svih štovan i ljubljen. Fran- 
cuski su biskupi dolazili u samostan, da uživaju u divnoj 
pobožnosti i radinosti redovnika. 

Više od 30 godina upravljao je Honorat Leriinskim 
samostanom. Međutim je bio zaređen za svećenika, a 
godine 426. izabran za biskupa u Arlesu. Kao biskup bio 
je pravi pastir svoga stada i brižan otac siromasima. 
Njegova ljubav prema Bogu i bližnjemu bila je tolika, 
da je sv. Hilarije rekao o njemu: tko hoće da naslika 
ljubav, neka samo naslika Honoratovo lice. Tolika ljubav 
istrošila mu je tjelesne sile, te je napokon godine 429. bla- 
ženo preminuo u Gospodinu. Godine 1391. preneseni su 
njegovi zemni ostanci na otok Lerins, koji se i danas 
zove otok sv. Honorata. 

* 

Ustrajnost je u dobru najvažnija krepost. Možda i ne 
bi bilo tako teško ustrajati u dobru, kad bi naše oči 
gledale i naše uši slušale svagda i svuda samo ono, što 
je u skladu sa zakonom Božjim. Ali je nažalost često 
puta upravo obratno: sve, što vidimo i čujemo, odvraća 
nas od dobra, upravo nas sili, da se okanimo puta kre- 
posti i pođemo širokim putem razvrata. Tu treba velike 
duševne jačine, tu treba osobite milosti Božje. Nije baš 
svatko mnogo napastovan, ali kad je napast najteža, 
onda je Bog najbliži, i nema napasti, koja se uz milost 
i pomoć Božju ne bi dala svladati. Neka nam budu u 
svakoj napasti pred očima Kristove riječi: »Uđite na 
uska vrata, jer su široka vrata i širok je put, što vodi u 
propast, i mnogo ih ima, koji njime idu.« Kako su uska 
vrata i tijesan put, što vode u život, i malo ih je, koji ga 
nalaze! Na svršetku dakle našega života stoji propast ili 
život. Propast na širokom putu, a život na uskom. Može li 
tu biti težak izbor? 

»Tko ustraje u dobru do kraja, taj će se spasiti«, veli 
božanski Učitelj Isus. A živi primjer za to dao je sv. 
Honorat. 

* 

Daj nam, svemogući Bože, da po uzoru sv. Honorata 
uvijek ustrajemo u dobru. 

17. SIJEČNJA 

SVETI ANTUN PUSTINJAK 

Sv. Antun, pustinjak, rodio se. 
godine 251. blizu grada Hera- 
kleje u srednjem Egiptu. Njego- 
vi bogati ali pošteni roditelji 
odgojili su ga u iskrenoj pobož- 
nosti. Kad je dječak odrastao, 
nije nalazio veselja u djetinjskim 
igrama niti je hlepio za svjetov- 
nim znanjem. Od svega mu je 
slađa bila molitva. Sa 19 godina 
života izgubi roditelje i ostade 
sam sa svojom mnogo mlađom 
sestricom. 

Čuvši jednom u crkvi riječi evanđelja: »Ako hoćeš 
biti savršen, idi, prodaj, što imaš, i daj siromasima, pa 
ćeš imati blago na nebu, i dođi i slijedi me«, tako ih je 
primio, kao da su upravo njemu rečene. Antun se po- 
brine za odgoj svoje sestre, daruje općini 150 jutara 
zemlje, a sve ostalo rasproda, novac podijeli sirotinji i 
ode u samoću. 

U pustinji nastojao je zli duh, da Antuna odvrati od 
njegove dobre odluke: predbacivao mu je razdijeljeni 
imutak kao rasipnost, prigovarao mu je, što je zapustio 
sestru, i prikazivao mu je, kako se i u slavi, časti i 
dobrom zemaljskom životu može služiti Bogu. Nadalje 
kako je savršenu krepost vrlo teško postići, osobito dok 
je čovjek mlad, pa će mu predugo vršenje oštre pokore 
u pustinji dosaditi i tako ne će ustrajati u dobru. Od 
takvih se misli Antun oslobađao ustrajnom molitvom. 

Sad je đavao upotrijebio drugi postupak: izazivao mu 
je neuredne, nečiste predodžbe, podjarivao u njemu niske 
želje i stvarao mu razbludne sne. Antun se protiv takvih 
napasti najžilavije borio: molio se gotovo neprestano 
Bogu, malo je spavao, mnogo postio i često razmišljao o 
vječnim mukama. 

Jednom zgodom pobježe u strašnoj napasti iz svoje 
kolibice i zavapi: »Gospodine, htio bih da ti služim, ali 
me moje misli odviše smetaju.« I začuje glas: »Ako 
hoćeš biti Bogu drag, a ti moli, a ne možeš li moliti, 
onda radi. Srce i ruke neka ti ne budu nikad bez posla.« 

Tako je Antun i postupao: radio je svoj posao i srcem 
se bez prekida molio, gdjekad od sunčanoga zapada pa 
do zore! Takvim načinom života postao je duševno i du- 
hovno tako jak, te je svladavao i najteže napasti. 

Da bude što dalje od svijeta, otišao je Antun u goru 
na zapad od Crvenoga mora, gdje je u starim razvalir 
nama proboravio punih 20 godina. Ali i odanle se pro- 
širio glas o njegovoj svetosti. Doskora se okupilo više 
učenika oko sv. Antuna, te on osnuje redovničku družbu. 

Kad su jednom zgodom neki ljudi gotovo cijelu noć 
raspravljali o tomu, koja krepost može čovjeka najbolje 
obraniti od đavolskih napasti, rekao je sv. Antun: Svaka 
je krepost dobra i korisna onima, koji Boga traže, ali I 
protiv đavolskih napasti najpotrebnija je opreznost. 
Treba dakle budno paziti, da čovjeka napast ne zaskoči. 

Jednom zgodom pričini se sv. Antunu, kao da je 
sotona sav svijet isprepleo mrežama i zamkama. I kad 
je zavapio: »Tko će ovuda proći?« — dobio je odgovor: 
»Poniznost!« 

I doista, sv. Antun bio je nadasve ponizan, jedno- 
stavan, blag. Kad mu se jednom car Konstantin pismeno 
preporučio u svete molitve i učenici se njegovi zadivili 
tolikoj počasti, rekao m je Antun: »Šta se čudite tomu, 
da čovjek piše čovjeku? Čudite se radije tomu, što je Bog 
ljudima javio svoj zakon i govorio s nama preko Jedino- 
rođenoga Sina svojega.« 

Samo dva puta prekinuo je sv. Antun svoj boravak 
u pustinji. Kad je godine 311. za rimskoga cara Maksima 
nastao progon kršćana, otišao je Antun u grad Aleksan- 
driju, tješio ondje progonjenu braću i bio pripravan da 
i sam umre mučeničkom smrću. Drugi put je došao 
Antun u Aleksandriju, kad je čuo, da su se krivovjerci 
arijevci pohvalili njime, kao da on tobože uz njih pri- 
staje. Premda je tada Antunu bilo već preko 100 godina, 
ipak je upravo s mladenačkim žarom javno pred svima 
ispovjedio vjeru u božanstvo Kristovo, koje su krivo- 
vjemi arijevci poricali. 

Iz Aleksanđrije vratio se Antun opet k braći. Kad je 
osjetio, da mu se približuju posljednji časovi, dao se 
otpratiti od dvojice redovnika u goru. Tu je umro 17. 
siječnja 356. u sto petoj godini njegova života. 

* 

O sveti Antune, pustinjake, budi nam jaka zaštita i 
obrana u borbi protiv svijeta, đavla i vlastitih požuda! 

18. SIJEČNJA 


STOLICA SVETOGA PETRA U RIMU 

Kad je Isus došao u okolinu 
Cezareje Filipove i pitao uče- 
nike svoje: »Što kažu ljudi za 
Sina čovječjega?« — oni su od- 
govorili: »Jedni govore, da si 
Ivan Krstitelj, drugi, da si Ilija, 
a treći, da si Jeremija ili koji 
od proroka.« A Isus im reče: 
»A vi što mislite, tko sam ja?« 
Simon Petar odgovori: »Ti si 
Krist, Sin Boga živoga.« Isus 
mu na to reče: »Ti si Petar (t. j. 
stijena) i na toj stijeni sazidat 
ću Crkvu svoju . . .« Drugom zgodom rekao je Isus 
Petru: »Pasi jaganjce moje, pasi ovce moje . . .« Tako 
je osnovana Crkva Kristova. Petar kao apostolski prvak 
i glava Crkve prvi je na Duhove u Jeruzalemu svemu 
narodu naviještao Spasitelja Isusa Krista. Zatim je 
upravljao Crkvom u Svetoj Zemlji, kasnije je došao u 
Antiohiju, te je ondje bio nekoliko godina glavar 
crkvene općine, i napokon je prispio u Rim. 

U ono je doba bio Rim središte svega poznatoga 
svijeta. Ondje su stolovali rimski carevi i vladali ogrom- 
nom rimskom državom. U Rimu je bilo u ono doba na- 
gomilano više bogatstva, sile i znanja, nego u svim 
drugim pokrajinama. Bilo je svakako zgodno, da se i 
u Rimu naviješta evanđelje, jer će se odanle lakše ras- 
prostraniti. Stoga je Petar pošao u Rim. 

Bilo je oko 42. godine poslije Krista, kad je Petar 
došao u Rim u pratnji evanđeliste Marka. Petar je u 
Rimu propovijedao, tvorio čudesa i utemeljio najzna- 
menitiju crkvenu općinu. Toj općini upravio je sv. 
Pavao pismo ili poslanicu, koja se broji među najznat- 
nije knjige Sv. Pisma. 

Dakako da Petar nije u ono doba, kad se kršćanstvo 
počelo tek razvijati, mogao ostati neprekidno u Rimu. 
On je putovao kroz mnoge krajeve, da na sve strane 
širi luč vjere i nauke Kristove, da svlada Božje nepri- 

jatelje, da tješi progonjene kršćane i da sam pretrpi 
progonstvo i nevolju za Gospodina Isusa. 

Sam je Gospodin objavio Petru, kakvom će smrću 
umrijeti i na kojem mjestu Boga proslaviti. Petar se 
nije tome uklanjao i stoga se ponovno vrati u Rim. 
Rimskom državom vladao je tada car Neron. Sv. Am- 
brozije pripovijeda, da su pogani mrzili Petra i nepre- 
stance mu radili o glavi. Stoga su ga zamolila braća, 
da ode iz Rima i da tako svoj život, dragocjen za Crkvu, 
sačuva. Petar je iz sve duše čeznuo za mučeničkom 
smrću, ali dade se ipak nagovoriti i krene noću iz 
grada. Na gradskim vratima prikaza mu se Krist. 

»Gospodine, kamo ideš?« upita on Isusa. 

»Idem u Rim, da se još jednom dadem raspeti za 
svoj narod, kad ga ti ostavljaš,« odgovori Isus. 

Petar je razumio viđenje, vratio se u Rim i brzo 
zatim bio uhvaćen. U tamnici je čamio više mjeseci i 
obratio mnoge na kršćansku vjeru, dapače i neke od 
svojih tamničkih čuvara. Napokon su ga izveli iz tam- 
nice, da ga raspnu. Na stratištu zamolio je Petar krv- 
nike, da ga raspnu strmoglavce, jer nije dostojan, da 
bude onako raspet kao njegov Učitelj, Gospodin Isus. 
To je bilo 66. godine poslije Kristova rođenja. Rimska 
stolica bila je posvećena krvlju i smrću sv. Petra, prvoga 
rimskog biskupa i prvoga pape u kršćanstvu. To je bila 
krvna posveta Rimske Crkve. Na današnji dan ona slavi 
svoje posvećenje. 

Što je kamen temeljac zgradi, to je Sv. Otac Papa 
Crkvi Kristovoj. Da nije Krist dao Crkvi vrhovnoga 
glavara, brzo bi, ljudski sudeći, nastao u njoj razdor 
i nered, koji bi je upropastio. 

Isus je rekao apostolima: »Idite i naučavajte sve na- 
rode... i evo ja sam s vama u sve dane do svršetka 
svijeta.« Kolika mora biti naša radost, što je Isus 
s nama. I mi danas spominjući se posvećenja rimske 
crkve i Petrova boravka i vladanja u njoj recimo Go- 
spodinu: 

* 

Neizmjerna Ti hvala, Isuse, što si nam dopustio, da 
budemo članovi jedne, svete, apostolske i neprolazne 
Tvoje crkve! 


19. SIJEČNJA 

SVETI KANUT 

Godine 1080. umro je u Danskoj 
kralj Herald, pa su Danci iza- 
brali za kralja njegova brata 
Kanuta. U ono vrijeme bili su 
doduše svi Danci pokršteni, ali 
im je srce bilo još puno pogan- 
štine. Sveti Kanut nastojao je 
to iz svih sila popraviti: Biskupe 
je izjednačio s velikašima, sve- 
ćenicima je odredio desetinu, 
da budu što slobodniji u svetoj 
službi, da nemaju odviše brige 
za svagdašnji život i da se mogu 
što više posvetiti prosvjeti i duhovnom napretku na- 
roda. Protiv razbojništva i otimačine izdao je stroge 
zakone, kojih se bezobzirno i strogo držao. 

Kraljevski namjesnik Eigil htio je bogato živjeti i 
nemajući dosta dohotka dao se na gusarstvo. Kralj mu 
je poručio, neka drži manje dvorjanika, pa će mu i do- 
hoci dosta jati. Namjesnik je kralju sve obećao, ali nije 
održao riječi. Dogodi se jednom, da se kod otoka, gdje 
je namjesnik vladao, razbila bogata trgovačka lađa. 
Eigil mjesto da priskoči nesretnicima u pomoć, otme 
brodolomcima dragocjenosti i robu, a lađu zajedno sa 
svim putnicima zapali. Kad je kralj to doznao, dade 
namjesnika dovesti preda se i osudi ga na smrt. 

Sveti Kanut bio je nesamo pravedan, nego je imao 
i drugih kreposti. Brižno je nastojao, da mu podložnici 
budu u punom zadovoljstvu i blagostanju. Primjerom 
je svojim prednjačio u svakoj dobroti. Kao muž flan- 
drijske kneginje Adele bio je vjeran i ljubezan, a sinu 
svome brižan otac. 

Prema sebi bio je oštar, molio se neprestance Bogu, 
sirotinji je obilato dijelio milostinju i mnogo je trošio 
za gradnju i ukras crkvi. 

U kraljevskom dvoru vladao je uzoran kršćanski ži- 
vot, jer kralj nije trpno nikakve razuzdanosti. 

Prije Kanuta vladali su danski kraljevi i Engleskom. 
U to doba su Normani u Engleskoj žarili i palili. Englezi 



38 


39 



pozovu Kanuta u pomoć. Za vrijeme kraljeve odsutnosti 
velikaši nezadovoljni zbog kraljeve pravednosti i pod- 
mićeni normanskim novcem stanu buniti narod na kra- 
lja. Mornari s kraljevskog brodovlja razbjegnu se svo- 
jim kućama, i kralj nije mogao da krene s brodovljem 
u Englesku. Bjegunce počne kralj kažnjavati globom. 

Kod ubiranja globa kraljevski su službenici varali i 
pljačkali jadni narod. Došlo je do otvorene bune. Kralj 
s jednim svojim bratom i s nekoliko vjernih vojnika 
pobjegne u cikvu sv. Albana u Ođense. Kraljev brat 
junački je branio ulaz u crkvu, ali kamenom kroz pro- 
zor bude kralj pogođen u čelo tako, da mu je krv bri- 
znula. Uto zamoli jedan od buntovničkih vođa, imenom 
Egvindo, neka ga puste kralju, da sklopi s njim mir. 
Kralj zapovjedi, neka uniđe. Egvindo ušavši u crkvu 
prigne se pred kraljem, kao da mu se klanja, trgne ispod 
kabanice nož i sjuri ga kralju u tijelo. Ubojica skoči 
brzo na oltar, a odanle na prozor, da će van, ali ga 
jedan vojnik tako snažno zahvati mačem, da mu je jedan 
dio tijela ispao kroz prozor, a drugi ostao u crkvi. Na 
to su buntovnici još većma pobjesnili i stali na prozore 
bacati kamenje i koplja. Kralj je ležao još živ pred 
oltarom i čekao smrt. Koplje bačeno kroz prozor učinilo 
je napokon kraj njegovu životu. Buntovnici su ubili 
sve, koji su kralja branili. To se zbilo godine 1086. 

* 

Gledaj primjer kralja sv. Kanuta i u njegovu umi- 
ranju uči se razumjeti, da čovjeku na ovome svijetu 
često puta ostaje kao jedina zadovoljština: čista savjest, 
a tek na drugom svijetu da nas čeka vječna plaća. I 
kadgod ti se pričini, da bi za tvoj nesebičan rad imala 
uslijediti kao nagrada zahvalnost ljudi (koja ipak vrlo 
rijetko dolazi), tada se sjeti riječi, koje kaže Bog na 
usta proroka Izaije: »Koliko su nebesa viša od zemlje, 
toliko su putevi moji viši od vaših puteva i misli moje 
daleko od vaših misli.« Bog dopušta vrlo često ljudsku 
nezahvalnost, da jednom sam može biti što veća na- 
grada onome, koga ljubi. 

* 

Bože, koji si se dostojao blaženoga kralja Kanuta 
mučeničkom palmom i divnim čudesima proslaviti, daj, 
da i mi idući njegovim tragom zavrijedimo doći u vječnu 
radost! 

20. SIJEČNJA 

SVETI SEBASTIJAN 

Danas se slavi spomen dvojice 
mučenike, koji su istoga dana ali 
ne iste godine pretrpjeli mučeni- 
štvo: Sv. Fabijana pape, koji je 
na današnji dan godine 250. za 
cara Decija bio pogubljen, i sv. 
Sebastijana, ovjenčana mučenič- 
kom krunom na današnji dan 
godine 288. za cara Dioklecijana. 

Sebastijan se rodio od 
uglednih kršćanskih roditelja u 
Narbonni u Galiji (današnjoj 
Francuskoj), a odgojen je u Mi- 
lanu u Italiji. Stupio je u carsku vojsku, ubrzo stekao 
povjerenje i ljubav svojih drugova i poglavara i doskora 
postao visok časnik u rimskoj vojsci. 

Godine 284 budu bačeni u tamnicu bogati plemići 
Marko i Marcelijan te osuđeni na smrt zbog ispovijedanja 
kršćanske vjere. Na molbe njihovih rođaka bude odgo- 
đena smrtna osuda na 30 dana. Sebastijan je dnevno 
polazio k braći u tamnicu, tješio ih i nagavarao, da prezru 
ovaj svijet i da se ne plaše muka, koje traju zapravo 
samo časak. Ali su k njima dolazili i roditelji i plačući 
ih molili i zaklinjali, neka žrtvuju bogovima, da se tako 
oslobode tamnice i spasu život. Pod pritiskom tolikih 
suza i molbi braća kao da su već počela popuštati. Uto 
dođe Sebastijan i reče: »Braćo, ohrabrite se! Vojnici Kri- 
stovi, budite junaci, ne dajte, da vam otmu sjajnu muče- 
ničku krunu! Junački ste započeli borbu i u vašim je ru- 
kama pobjeda. Zar da vas suze žena i djece svladaju?« 

Sebastijanov je žarki govor čula i Zoe, žena suca 
Nikostrata, koja je u bolesti onijemila. I ona je ničice 
pala pred Sebastijanom i podigla k njemu ruke. A Seba- 
stijan će njojzi: »Ako sam pravi sluga Božji, i ako je 
istina, što sam govorio, neka Gospodin ovoj ženi otvori 
usta!« I gle, ona u taj tren glasno zaviče: »Blagoslovljen 
budi, Božji glasniče, i blagoslovljena bila tvoja riječ!« 
Više nije moglo odoljeti ni jedno srce: roditelji i rođaci 
Marka i Marcelijana, Nikostrat i svi prisutni obratili se 
na kršćansku vjeru i pokrstili. 

Naredne godine postao je carem Dioklecijan, koji je 
Sebastijana toliko zavolio ,da ga je postavio za kapetana 
svoje prve tjelesne straže. Kad je car Dioklecijan stao 
progoniti kršćane, Sebastijan ih je na sve moguće načine 
riječju i djelom štitio, doduše potajno, ali ipak tako 
uspješno, da ga je papa prozvao braniteljem Crkve. 
Međutim je neki viši časnik to prijavio Dioklecijanu. 
Ovaj dozove Sebastijana i reče mu: »Ja sam te uzvisio 
na veliku čast, a ti na moju propast vrijeđaš bogove!« 
Sebastijan će: »Svagda se molim Kristu za tvoje spasenje 
i prizivljem Boga za sreću rimske carevine. No držim, 
da je ludost klanjati se bogovima, koji su od kamena 
načinjeni.« Car s'e rasrdi i zapovjedi, da Sebastijana 
odvedu u polje, svežu o drvo i dotle strjelicama gađaju, 
dok ne umre. Tako je i bilo. 

Neka udovica, po imenu Irena, izišla je noću i htjela 
potajno pokopati Sebastijanovo tijelo. Došavši k njemu 
poljubi mu ranu na prsima, ali uto opazi, da on još diše., 
Brže spremi ona Sebastijana u svoju kuću, i on se uz 
brižnu njegu toliko oporavio, da je opet mogao izići. 

Kad je car jednom išao u hram, dođe mu ususret 
Sebastijan i reče mu: »Poganski svećenici zaluđuju tvoju . 
dušu gadnom prevarom i potvaraju kršćane, da su ne- 
prijatelji carstva, a kad tamo oni se ne prestaju moliti 
Bogu za cara i domovinu!« 

Car se u prvi čas prestraši, ali se ubrzo razabere pa 
reče: »Nijesi li ti Sebastijan, koga sam nedavno osudio 
na smrt?« Sebastijan mu odgovori: »Isus Krist me sa- 
čuvao na životu, da ti pred svim narodom posvjedočim, 
da nepravedno progoniš sluge Kristove!« Car je dao nato 
Sebastijana batinama dotle tući, dok nije ostao mrtav. 

I tako je Sebastijan dva puta pretrpio mučeništvo. 

Godine 680. zavladala je silna kuga u Rimu, i bilo se 
bojati, da će grad gotovo izumrijeti. Tada su pobožni 
vjernici podigli oltar na čast sv. Sebastijana i molili za 
njegov zagovor kod Boga. I gle! Kuga je prestala. Na 
spomen toga događaja drže se na mnogim mjestima po 
svem katoličkom svijetu procesije, da bi Gospodin Bog 
po zagovoru sv. Sebastijana odvratio kugu i svako zlo. 

* 

O svemogući Bože, pogledaj na našu slabost i vidi, 
kako nas tišti breme naših nevaljalih djela! Daj, da nas 
zaštiti slavni zagovor Tvojih blaženih mučenika sv. 
Fabijana i Sebastijana! 

21. SIJEČNJA 


SVETA AGNEZA 


Današnja je svetica prekrasni 
bijeli ljiljan u vrtu Gospodnjem, 
na koji kršćani već iz davne 
davnine gledaju s velikim štova- 
njem, ljubavlju i radošću, jer je 
taj ljiljan bijel kao snijeg po 
svojoj nevinosti, a crven kao krv 
po svome mučeništvu. 

Sveta Agneza živjela je u 
vrijeme rimskog cara Diokleci- 
jana. Bila je plemenita i bogata 
roda. Sa 13 godina života postala 
je prekrasna djevojka, za kojom su čeznuli sinovi najveće 
rimske gospode. Među ostalima snubio je Anezu i sin 
rimskoga prefekta, ali mu ona odgovori, da je našla već 
drugoga, komu je poklonila svoje srce, a taj drugi da je 
Isus Krist. Ona ne će i ne može da se iznevjeri većemu 
i da se vjeri s manjim. Nikakva obećanja i nagovaranja 
nijesu koristila. Bacili su dakle Agnezu u tamnicu u 
nadi, da će se predomisliti u strahu pred smrću. 

U tamnici su počele za Agnezu nove muke: svašta su 
joj obećavali, ako prezre Krista, a ako li ne, živu će 
je spaliti. Odvukli su je također k poganskom oltaru, 
da baci tamjan na vatru za znak, da se odrekla kršćan- 


ske vjere. Ali čim su joj raz vezali ruke, ona mjesto 
da uzme tamnjan, pobožno se prekriži. Kad je to vidio 
sudac, dao ju je odvući u griješnu javnu kuću, ne bi li 
se možda ondje pokolebala u svome uvjerenju. No 
božanski Zaručnik nije zapustio svoje drage zaručnice: 
kaže se, da je anđeo Gospodnji čuvao i zakriljivao nje- 
zino tijelo, tako da su pokvarenjaci kao gromom ošinuti 
stajali pred djevicom i od straha i poštovanja nijesu je 


mogli pravo ni gledati. Sam Bog ih je sustavljao na 
zlom putu, kao što se i pas na lancu drži, da ne može 
ići dalje, nego dokle mu lanas seže. 


Kad je sudac vidio, da u svome djelu nije uspio i 
da djevojci nije mogao oteti njeno najdragocjenije blago, 
nevinost, odlučio joj je uzeti život. Mnoštvo svijeta do- 
šlo je na stratište: svi su ronili suze videći, gdje nevinu 

djevojku vode na smrt, jedino Agneza nije plakala, 
nego se veselila. I sam krvnik jedva je od žalosti za- i 
mahnuo mačem. 

Sv. Agneza prikazala se kasnije svojim roditeljima 
u snu sva u najvećem sjaju imajući uza se divno bijelo 
janješce i reče im, neka za njom ne plaču, jer je sada 
kod Onoga, kojega je već na zemlji nadasve ljubila. 
Stoga se i slika sv. Agneza sa janjetom. 

* 

Sveta Agneza, koju kod nas zovu i Janja (jer latinska 
riječ agnus znači janje), odvajkada je štovana po svem 
kršćanskom svijetu. Sv. Ambrozije, sv. Jeronim i sv. 
Augustin pisali su onjoj i slavili je kao uzor djevičan- 
ske čistoće. Doista ima li na svijetu što divnije, nego 
takva 13-godišnja djevojčica, koja je tako stalna i ne- 
pokolebiva u vjeri, da je spremna i umrijeti za Isusa! 

Molimo sv. Agnezu, da nam nesamo dade ruzumjeti, 
da nitko, tko je nečist, nema dijela u kraljevstvu Bo- 
žjem, nego da nam dade shvatiti i božansku izjavu, kako 
je čistima sve čisto, t. j. po onima, koji su čisti, kao 
po strujanju i raširivanju zraka svete čistoće postaje 
sva okolina lijepa i čista upravo tako, kao što neke lje- 
kovite tvari donose zdravlje i svježinu ondje, gdje se 
razlijevaju. 

* 

Svemogući vječni Bože, koji odabireš slabe na ' 
svijetu, da smeteš jake, daj nam milostivo, da osjetimo 
zaštitu blažene Agneze, djevice i mučenice, koje sveča- 
nost danas slavimo. 

22. SIJEČNJA 


SVETI VINCENCIJE 

Sv. Vincencije, mučenik, bio je 
potomak veoma ugledna stara 
roda. Djed mu je bio konzul. 
Rodio se u Osci u ŠpanijL Rodi- 
telji Su brižno odgojili sina i 
dali ga na nauke Valeriju, bi- 
skupu u Sairagozi. Mladić je 
lijepo napredovao u božanskoj 
i svjetovnoj mudrosti. Kako je 
bio krasan dušom i tijelom, 
mogao je postići tako reći sve, 
što je htio, no on je imao samo 
jednu želju: posve se predati 
Kristu. Biskup Valerije, koji je 
bio slab propovjednik, zaredi mladoga Vincencija za đa- 
kona i imenuje ga mjesto sebe propovjednikom u stolnoj 
crkvi. Mladi je đakon propovijedao riječju i primjerom. 

Godine 303. počnu se i u Španjolskoj primjenjivati 
oštre naredbe cara Dioklecijana protiv kršćana. Carski 
namjesnik Dacijan dade odmah biskupa Valerija i nje- 
gova đakona Vincencija sapeti u verige i dopremiti u 
Valenciju. Tu budu bačeni u tamnicu i nijesu dobivali 
isprva gotovo nikakve hrane. 

Dovedeni su i na sud pred Dacijana. Biskup je Vale- 
rije šutio, a Vincencije će Dacijanu: »Znaj, da je u krš- 
ćana najveće zločinstvo odmetnuti se od Boga. Mi smo 
kršćani službenici jednoga pravoga Boga, koji je vječan. 
Ne bojimo se tvojih prijetnja ni muka i spremni smo za 
istinu dati živote svoje.« 

Dacijan, bijesan zbog neuspjeha, kazni staroga Vale- 
rija izgonom, a Vincencija raspne na muke tako, da su 
mu kosti pucale i ruke se i noge iščašile. No krvolok 
Dacijan još nije bio s time zadovoljan. On zapovjedi 
krvnicima, da mučeniku kliještima kidaju meso s tijela. 
Zatim pristupi k mučeniku i stane ga nagovarati, neka 
mu izda svete knjige, da ih spali. Ali Vincencije reče: 
»Nijesu svete knjige za oganj, nego ti. Još samo malo i 
gust će te oblak zastrti, da te strovali u bezdno, upaljeno 
Božjim gnjevom.« Krvolok problijedi i zapovjedi, da 

Vincencija još strašnije muče: Stavili su ga na ražarenu 
rešetku, pekli ga usijanim pločama i u rane mu sipali 
sol. Sveti mučenik je nepomično upirao pogled na nebo i 
molio se Bogu. Poslije svih muka vrate ga u tamnicu, 
noge mu stave u kladu i polože na šiljato crepovlje. 

Bog nije ostavio svoga vjernoga slugu: spustio mu 
na oči blago san i nova snaga stala je prožimati sve 
njegovo tijelo. Svetac začuje kao pijev anđela, pa i on 
zapjeva s njima. Zapanjeni stražari gledaju svjetlost i 
slušaju pjesmu. Po tom su prigrlili nauk Kristov. I drugi 
su kršćani došli k mučeniku, cjelivali njegove rane i na- 
tapali svoje rupce njegovom krvlju za dragi spomen. 

Kad je to čuo Dacijan, dao je odpremiti mučenika 
na mekanu postelju u nadi, da će ga na taj način lišiti 
svetačke i mučeničke krune. Ali jedva su Vincencija 
položili u krevet, ispusti on svoju ispaćenu dušu 22. 
siječnja 304. godine. Sada ga Dacijan baci u pusto polje, 
da ga razderu zvijeri i ptice. Ali je gavran oblij etao 
tijelo i branio ga od drugih životinja. Tijelo mu bude 
bačeno u more, a more ga izbaci. Na obali morskoj našli 
su kršćani Vincencija i sahranili ga. Kad je progon- 
stvo prestalo, odnijeli su ga u crkvicu izvan zidina 
Valencije. 

* 

Divimo se danas djelovanju milosti Božje! Čovjek u 
svojoj naravi, po svojim mušicama, u svojoj dosadi nije 
kadar da podnese gdjekad ni najmanji križić. Mi se 
ispričaj emo neraspoloženjem, nervozom, dosađivanjem 
bližnjega i nalazimo uvijek bezbroj izgovora, da oprav- 
damo svoju nestrpljivost, svoju neurednu zlovolju, svoje 
moralne slaboće. Molimo sv. Vincencija, da i nama 
isprosi milost strpljivog podnašanja raznovrsnih križeva 
u ovoj suznoj dolini. Molimo ga, da uzmognemo uvijek 
misliti na onu divnu izreku, što ju je rekao sv. Augustin 
govoreći o njegovoj muci: svršila se okrutnost Dacija- 
nova i muka Vincencijeva, ali se ne će nikada svršiti 
Dacijanova kazna i Vincencijeva plaća«. To vrijedi i za 
nas: svršit će sva žalost i nevolja ovoga svijeta, ali ne 
će svršiti plaća onih, koji Boga ljube. 

* 

Gospodine, izađi ususret molbi našoj: priznajemo se 
krivim zbog opačina naših, ali te molimo, oslobodi nas 
zagovorom blaženoga mučenika svoga Vincencija! 

23. SIJEČNJA 

SVETI IVAN MILOSRDNI 

Ivan se rodio na otoku Cipru od bogatih roditelja. 
Žena i djeca rano su mu pomrli. Ostavši samac rasproda 
sve imanje i razdijeli novac sirotinji. Zbog darežljivosti 
sve ga je štovalo i ljubilo, te su ga godine 608. svećenici 
i narod grada Aleksandrije u Egiptu izabrali jednoglasno 
za svoga patrijarhu. 

Postavši Ivan patrijarha dao je popisati svu aieksan- 
drijsku sirotinju, njih 7.800 duša. Za sve se te brinuo 
kao otac, i premda su njegovi dohoci bili veliki, ipak je 
gdjekada i sam morao moliti pripomoć od drugih, da- 
kako i opet za sirotinju. Bdio je nad time, da trgovci, 
mesari i sitničari ne bi imali krivu mjeru i vagu, a javni 
službenici da ne budu podmitljivi. Da bi uzmogao svatko 
doći k njemu, svake srijede i petka sjedio bi pred 
crkvom, čitao Sv. Pismo ili se razgovarao s pobožnim 
ljudima i tako dočekivao svoje ovčice. 

Neki svećenik bude jednom kažnjen zbog prestupka. 
Umjesto da se popravi, stao je ocrnjivati patrijarhu po 
gradu. Patrijarha je to doznao i pobojao se ne toliko za 
svoj pošteni glas, nego mnogo više za spasenje svoga 
stada, koje je došlo u pogibao. U nedjelju na samom po- 
četku službe Božje odstupio je Ivan od oltara, kao da 
mu je tobože pozlilo, i poslao po onoga svećenika. Kad 
je taj došao, patrijarha prignu pred njim koljeno i reče: 
»Oprosti mi, brate!« To je svećenika tako dirnulo, da je 
i sam odmah pao na koljena i molio za oproštenje. Pa- 
trijarha reče: »Neka Bog oprosti nama obojici!« I obojica 
uđoše pomireni u crkvu. 

Jednom je zatražio Ivan od aleksandrijskog namje- 
snika Nikete neku polakšicu za siromahe, ali ovaj nije 
htio na to pristati. Tako su se razišli. Ivan je mislio na 
riječi Sv. Pisma: »Sunce neka ne zađe nad srdžbom va- 
šom.« I pošalje dva svećenika namjesniku, da mu kažu: 
»Gospodine, sunce zalazi.« Namjesnik pođe k patrijarhi 
i oni se od srca pomire. 

Jednom zgodom uvrijedio je neki čovjek svečeva 
sinovca Đuricu, koji se nije mogao od žalosti umiriti. 
Patrijarha mu reče: »Tako ću te osvetiti, da će sav grad 
0 tom govoriti.« I što je učinio? Čovjeku, koji mu je 
uvrijedio sinovca, poklonio je sav dug na zakupnini, a 

svome sinovcu je rekao: »Ako si moj rođak, onda budi 
ponizan i uči se od mene podnositi uvrede.« 

Kad bi tko zlo postupao sa svojom služinčadi, dozvao 
bi ga Ivan k sebi i ovako mu govorio: »Sinko moj i 
sluga je čovjek, i radi njega je Bog stvorio nebo i zemlju 
i sve, što je na njima. I sluga ima anđela čuvara, i za 
njega je Krist trpio i umro. Ne preziri onoga, koga sam 
Bog časti i s kojim imaš istu narav. Opraštaj svome 
sluzi, jer i ti moliš Boga, da oprosti tebi.« 

Jednom je sv. Ivan nekome varalici uzajmio oveću 
svotu novaca, a taj je jednostavno zanijekao, da je ikada 
primio novac od patrijarhe. Kad su nagovarali Ivana 
da varalicu tuži sudu, odgovorio im je riječima Sv Pi- 
sma: »Budite savršeni, kad što je savršen Otac naš ne- 
beske ... da budete sinovi Oca nebeskoga, koji čini da 
sunce njegovo izlazi nad dobrima i zlima i daje kišu 
pravednima i nepravednima.« 

Neki prosjak primio je od patrijarhe manje milo- 
sunje, nego se nadao, pa je stao vikati i psovati. Sluge 
patrijarhove navalili su na prosjaka. A patrijarha će- 
»Već 60 godina vrijeđam Krista svojim grijesima pa 
zašto da i ja jedamput ne pretrpim uvrede?« I pruži pro- 
sjaku kesu, neka izvadi, koliko hoće. 

Tako Je sv. Ivan Milosrdni riječju i djelom pokazi- 
vao najčišću ljubav prema bližnjemu. 

Sv. Ivan umro je na otoku Cipru godine 616. Njegovo 
je tijelo bilo preneseno kasnije u Carigrad, a odanle ga 

sultan poslao na dar ugarsko-hrvatskome kralju Ma- 
tijašu u Budim. Sada se njegovi zemni ostanci nalaze u 
slovačkom glavnom gradu Bratislavi u crkvi sv. Martina. 

Sv. je Ivan vjerno slijedio riječi Duha Svetoga: Od 
imutka svoga udjeljuj milostinju i nemoj odvraćati lica 
svoga ni od jednog siromaha, jer tad se ne će ni od 
tebe odvraćati lice Božje. Kako možeš, tako budi milo- 
srdan. Budeš li imao mnogo, dijeli obilato, ako li malo, 
gledaj da i malo drage volje udijeliš, jer sakupljaš sebi 
dobru plaću za dan potrebe. Milostinja izbavlja od sva- 
koga grijeha i od smrti i ne pušta dušu, da dođe u tmine. 
Veliko će pouzdanje imati pred Bogom svi, koji čine 
milostinju. Kruh svoj jedi s gladnima i haljinama svo- 
jima odjeni gole. 

* 

O sv. Ivane Milosrdni, izmoli nam od Boaa milo- 
srdnost. 


48 


24. SIJEČNJA 

SVETI TIMOTEJ 

Timotej se rodio u Listri u 
Maloj Aziji. Otac mu je bio 
poganin, a majka njegova Eu- 
nika Židovka. I majka i baka 
Loida veoma su ga brižno od- 
gajale i u njegovo djetinje i 
mekano srce usađivale strah 
Božji i ljubav k riječi Božjoj. 
Davale su mu u ruke Sv. Pismo 
Staroga Zavjeta i učile ga ži- 
vjeti po uzoru kralja Davida i 
prema Salamonovoj mudrosti. 
Kad je sv. Pavao na svom drugom apostolskom putovanju 
došao u Listru, upoznao j e Timotej a i odlučio ga uzeti 
sa sobom. Od onda je Timotej bio vjeran drug sv. Pavla, 
štovao ga kao oca i pokoravao mu se u svemu. Zajedno 
su išli od naroda do naroda i propovijedali evanđelje. 
Poslije postavi Pavao Timoteja za biskupa u Efezu. 

Kad su Efežani godine 97. imali svetkovinu božice 
Diane i njezin kip javno po ulicama nosili, htio ih je 
Timotej odvratiti od praznovjerja. No razjareni pogani 
pograbili su kamenje i stali se nabacivati na nj. Kršćani 
su dotrčali i silom istrgnuli Timoteja iz ruku bijesne 
svjetine i odveli ga na skrovito mjesto, gdje je uskoro 
zatim ispustio dušu. 

Sveti je Pavao napisao Timoteju dva pisma, dvije 
poslanice. Evo nekoliko misli iz tih pisama: 

Krist je došao na svijet, da spasi griješnike, od kojih 
sam prvi ja, ali sam i pomilovan, da na meni prvome 
pokaže svu svoju strpljivost za pouku onima, koji budu 
vjerovali. Kralju vječnome, koji se ne vidi, jedinom 
premudrom Bogu čast i slava uvijeke. 

Hoću, da žene budu u pristojnom odijelu i da ukra- 
suju sebe sa stidom i poštenjem, a ne pletenicama ni 
zlatom ili biserom ili skupocjenim haljinama. Ženi ne 
dopuštam, da uči, niti da vlada mužem, nego da bude 
mirna. Žena će se spasiti rađanjem djece, ako ostane u 
vjeri, ljubavi i trijeznosti. 

Tko ne umije svojim domom upravljati, kako će se 
brinuti za Crkvu Božju? 

Žene treba da su poštene, da ne ogovaraju, da 
trijezne i vjerne u svemu. J ’ su 

. Budi v u £ led u rijeci, u životu, u ljubavi u 

vjeri, u cistoci. Marljivo čitaj, opominji i uči. Ne zane 
maruj milosti, koja ti je dana. 

Starca ne karaj, nego mu govori kao ocu, a mlađima 
ao braci, staricama kao majkama, a mlađima kao se- 
strama sa svom čistoćom. e 

Dobri svećenici vrijedni su dvostruke časti osobita 
om, koji se marljivo trude u propoviiedaniu i nnn* 
vanju. Vrijedan je poslenik 

primaj tužbe, osim kad imaju dva ili tri svedoka A koii 
gnjese pokaraj ih pred svima, da i drugi imaju strali 
. Nlsta „ mjesmo donijeli na ovaj svijet dakle ne mo- 
zemo ništa ni odnijeti. A kad imamo hranu i odijelo 

upadSta l l? VOlini v J ' r oni > k °i'i hoće da se bogate,’ 

Me stmvSf 1 mno g e lude i Škodljive želje 

Koje strovaljuju čovjeka u propast. Jer je koriien 

Zla pohlepa za imetkom, i tko se njoj pjeda udalfto fo 
od vjere i na sebe navukao veliku muku. 

liuWi Z1 “i ™ la r đ ™ a6kih ludorija i drži se pravde, vjere 
J > mira. Izbjegavaj luda i nesuvisla nitania ipr 

znaj da rađaju svađom. A sluga Božji ne smije’ biti 1 
svadljiv nego blag prema svima i strpljiv. “ 

će progonstva°^ e P ° b ° Žn0 ŽiVjeti U Kristu Isusu > tr Pi®‘ 

Ufen^ Hs P 0 od B ° sa odahnuto i korisno za 
učenje, za karanje, za popravljanje i za pouku u pravdi. 

TCrictn klmjem te . B °S° m i Gospodinom našim Isusom 
dohf T’ pr0p °y. ljedaj ri ^ eč > nastoj oko dobra u svako 
doba, karaj, moli, opommji sa svom strpljivošću Jer će 
doci vnjeme, kad ljudi ne budu htjeli slušati' zdrave 
l tL neg ° % Prema, svojim željama skupiti učitelje 
d ^y. gad ^ u . n; J lhovim ušima, i odvratit će se od istine’ 
prigrliti bajke. Ali ti bdij, strpljivo sve podnosi vrši’ 
djelo evanđeliste i obavljaj svoju službu. Budi trijezan’ 

dolaz a i ^ Dobar Iai Ž ^ tV T a u- 1 Vrijeme m °j e š a «Uaska na- 
viem Nada^ ? 0Jak bl0> SVrsio sv °j u trku i sačuvao 
koji će mi dati Po<= & r* 11 P ri P ravl J en vijenac pravde, 
i svima kn d if lf P a 0din na dan suda ’ nesamo meni nego 
LblvTo od f rad Y JU n ^ govu dolasku. Gospodin me 
ljevstvo i ° ga Z | 3 * sa ouyao za svoje nebesko kra- 
u stoga mu slava u vijeke vjekova. Amen. 

25. SIJEČNJA 

OBRAĆENJE SV. APOSTOLA PAVLA 



Apostol sv. Pavao, koji se isprva 
zvao Savao, bio je sin židovskih 
roditelja iz plemena Benjami- 
nova, koji su se bili naselili u 
Tarzu, glavnom gradu pokrajine 
Cilicije u Maloj Aziji i bili rim- 
ski građani. 

Još kao mladić otišao je Savao 
u školu čuvenog učitelja Gama- 
lijela u Jeruzalem, da temeljito 
prouči Mojsijev zakon. Gama- 
lijel je bio čestit farizej, i u nje- 
govoj je školi mladi Savao pretekao sve svoje drugove 
u nauci i revnovao više od svih za Mojsijev zakon i z&. 
farizejska naučavani a. I baš to znanje bez prave poniz- 
nosti i revnost bez potrebne razboritosti učinila je Savla 
neprijateljem Krista i crkve. 

Kad su Židovi kamanjem zasuli prvomučenika sv. 
Stjepana, stavili su svoje haljine kod Savlovih nogu, i 
on je time pristao na smrt Stjepanovu u najvećoj mjeri. 
Savao je čuo, kako se Stjepan moli za svoje krvnike, i 
sv. Augustin pripisuje toj molitvi obraćenje Pavlovo ve- 
leći: Crkva ne bi nikad imala Pavla, da se nije Stjepan 
za nj Bogu molio. 

U taj dan nastalo je veliko progonstvo kršćana u Je- 
ruzalemu, i Savao je išao po kućama, vukao ljude i žene 
i predavao ih u tamnicu. Držeći Isusa i njegove učenike 
neprijateljima Mojsijeva zakona mrzio ih je i nastojao 
da ih zatre. U tu svrhu zatraži od svećeničkog poglavice 

§ ismo na predstojnike damaštanske sinagoge, da bi sve 
idove, koji priznaju Isusa, mogao dotjerati u Jeruzalem. 
Kad je Savao bio na putu u Damask i došao blizu 
grada, ujeđamput ga obasja svjetlost s neba, i on pade 
na zemlju i začuje glas, gdje mu govori: »Savle, Savle, 
zašto me progoniš?« A Savao reče: »Tko si ti, Gospo- 
dine?« A Gospodin reče: »Ja sam Isus, kojega ti progo- 
niš!« Savao drhćući od straha reče: »Gospodine, što ho- 
ćeš da činim?« A Gospodin mu reče: »Ustani, uđi u grad, 
pa će ti se kazati, šta ti treba činiti.« Ljudi, koji su išli 
s njime, stajali su i čudili se, jer su čuli glas, a nisu ni- 

koga vidjeli. I Savao je ustao sa zemlje i otvorenim 
očima nije ništa vidio. Ljudi su ga uzeli za ruku i uveli 
u Damask u kuću nekog Židova Jude. I bio je Savao tri 
dana slijep i ništa nije jeo ni pio. 

U Damasku nalazio se Isusov učenik Ananija. Njemu 
se prikazao Gospodin i rekao mu, neka potraži Savla. 
»Idi«, rekao je Gospodin Ananiji, »jer mi je Savao iza- 
brana posuda, da iznese moje ime pred neznabošce i 
kraljeve i sinove Izraelove. Ja ću pokazati, koliko 
mu treba trpjeti za moje ime.« 

-I pošao je Ananija, stavio ruke na Savla i rekao: 
»Brate Savle, Gospodin Isus me je poslao, da pregledaš 
i da se napuniš Duha Svetoga.« Nešto kao ljuske spalo je 
s očiju Savlovih i on je progledao. Još mu reče Ananija: 
»Bog te je izabrao, da upoznaš njegovu volju i da čuješ 
g/as iz njegovih usta i da mu budeš svjedok pred svim 
ljudima za ono, što si vidio i čuo. Ustani, krsti se i operi 
od grijeha svojih prizvavši Ime Gospodina Isusa.« I Savao 
je ustao i pokrstio se. Nekoliko dana bio je s učenicima 
u Damasku i odmah je po zbornicama propovijedao, da 
je Isus Sin Božji. Oni, koji su ga slušali, divili su se i 
govorili. »Nije li to onaj, što je progonio u Jeruzalemu 
one, koji su prizivali ime Isusovo, i došao ovamo, da ih 
vezane vodi svećeničkim glavarima?« 

Kad se navršilo mnogo dana, dogovorili su se Židovi, 
da ga ubiju, ali je to Pavao doznao i učenici su ga noću 
spustili preko zida u košari. 

Pavao se vratio u Jeruzalem, i učenici Isusovi nijesu 
mogli vjerovati, da je i on učenik, ali kad su čuli njegovo 
obraćenje, obradovali su se i hvalili Boga. 

Ne budimo nikada u životu -svome licemjeri, mrzimo 
u životu svome dvostruku mjeru, jednu za sebe, a drugu 
za ostale, tražimo slavu Božju ne zbog ljudskih obzira 
Hi socijalnih prilika nego radi samoga Boga. Ako nas u 
svem radu i nastojanju bude vodila uvijek čista nakana, 
t. j. nakana služiti Bogu i spasu svoje duše, onda zaista 
ne ćemo tako lako zalutati s pravoga puta, a i ako za- 
lutamo, ne će Gospodin dopustiti, da na krivom putu 
ustrajemo. 

sk 

B °ž e > koji sav svijet naučavaš propovijedanjem bla- 
ženoga Pavla , apostola, daj nam milost, da svetkujući 
njegovo obraćenje po njegovu primjeru k tebi dođemo. 

26. SIJEČNJA 


SVETI POLIKARPO 



_ U Smirni u Maloj Aziji kupila je 
neka pobožna udovica kao roba 
malog dječaka Polikarpo, posi- 
nila ga i učinila baštinikom. Kad 
je Polikarpo postao mladić, do- 
znao je biskup Bukol za tog mla- 
dića i zaredio ga za svećenika. 
Po smrti su biskupovoj svećen- 
stvo i narod izabrali Polikarpa 
za njegova nasljednika. Sam sy. 
Ivan apostol posvetio je Poli- 
karpa za biskupa u Smirni go- 
dine 96. 

U knjizi Otkrivenja sv. Ivana sam Bog ovako hvali 
biskupa u Smirni: »Znam tvoju nevolju i tvoje siroma- 
štvo, ali ti si bogat. Na tebe govore pogrde oni, koji 
kažu, da su Židovi, ah nijesu nego zbornica sotonma 
Ne boj se ništa, što ćeš pretrpjeti. Gle, đavao ce neke. od 
vas staviti u tamnicu, da se iskušate. Budi vjeran do 
smrti i dat ću ti vijenac života.« „. 

Kad je Polikarpo čuo, da pogani traže njegov život, 
odlučio je ostati u gradu, ali na nagovor svojih otišao je 
ipak u zaselak kraj grada i tu se dan i noc molio Bogu. 

Kad su ga neprijatelji doskora pronašli, otišao je u 
drugi zaselak, ali tu ga je prokazao neki dječak Bilo je 
to u petak podveče. Kad su ga vojnei našli, radosno su 
rekli: »Zar nam se trebalo žuriti, da ulovimo takva 

starca 7 « ... 

On ie zapovjedio, da se dade momcima jesti i piti, 

i zamolio ih, da ga barem jedan sat ostave u raz g°y°™ 
s Bogom. Polikarpo se pobožno molio, tako da je nelum 
bilo žao, što su navalili na tako pobožna čovjeka. Na 
veliku subotu odveli su ga u grad, u amfiteatar. 

Kad je Polikarpo unišao u amfiteatar, nastala je 

* Amfiteatar je bio velika zgrada, u kojoj su re prikazivale 
igre, borbe sa životinjama i borbe gladijatora. Zgrada l 
okrugla, u sredini nalazila se arena, to je mjesto za vama 

radi i ljudi, dok su gledaoci sjedjeli naokrug kao na stepemeama. 
Ovamo su dovodili pogani kršćane i puštali na njih div j 
zvjerad, da ih raskinu i proždru. 

^akva zla učinio. Kako da D J£m tU 1 nikad mi ni i'e S 
je spasio?« Namjesnik mu s fS tl ™ ga kraI ^. koji me 
dli on odgovori: »Prijetiš mi zvjerima i ognjem 

brzo ugasne, a ne znaš za g / m ’ ko P časak peče i 
kazne, koji se čuva za onak^ £ Uduće S a suda i £ e čne 
amfiteatar glasnika, kSji Ijut Poia u 

Pnmao kršćaninom!« PUt ra2 ^^i: »Ptolikarpo se 

zvjeradi,' neka {uva ™ d «lje 

da ne smije. Tada svi ujedam™? 1 k ? a ’ Čuvar odgovori 

Blamt Tak ° se -Io1SlSk PoIika ^ a ‘ r eba 
plamenom uzglavlju. P 1 p ohkarpovo viđenje o 

vezati. Tad^je^^jedfo^a 3 ’ S j, Ukao Se Polik arpo i đ-o 
Boze, svemogući Oče liublipnn^^ui rekao: »Gospodine 
svojega Isusa Krista hlarr J -f°^ a 1 blagoslovljenoga Sina 
ftojnim, da doMem d to ® S lja “ te ’ što si So d^ 

*• Bože, 2 ?sve h”aŽrn n l UČ , enicima tvojim SW a ~ 

svojim Sinom Isusom Kristom sl , avi . m te s ljubljenih 
Uku Svetomu slava sada \ u * neka je tebi i 

Kad je dovršio molit™ u U J P ke - Amen.« 

No dogodi se veliko čuđo^ganTkln S w zapalili lomaču. 
kao°hh h hV l ati mučenik ovo thh Lihh° VJ > tr ° m raza ’ 

_a° rnjeb, koji se žari kap i °’ iC0Je bijaše u sredini 
«sti. I miris se rasSstSo i , sreb f°. «° se u 
-kupcjene masti. P pu ^ mirisa tamnjana ili 

nauddt Cvlf^^vSkf da t\, mU <*■* - može 
nikovo tijelo. Kad je krva* to b °- dezem P r »bode muče- 
ganj, j svjetina se čudila trr.l i , cln 5°* krv je pogasila 

nevjernika i kršćanina Tdl nril k f - J ? ™ zlika “ »rt 
smrtne ostanke Polikarnovp P J SUtni krsćani ne odnesu 
f>goja i spali. Krupnije kosti Satnik tijel ° usred 

kršćani kao spomen" na zl^A “ bn * ~ 

^ * na z &°dnome mjestu. 

hiuh da kUPa * mučen ^°, V raz^ Polikarpa, 

W °’ da se 1 n to°voj zaštiti radujemo J ^ mil °~ 

SVETI IVAN ZLATOUSTI 


Ivan se rodio godine 347. u Anti- 
ohiji u Siriji od veoma bogatih i 
uglednih roditelja. Otac mu Se- 
kundo, viši vojnički časnik, ubrzo 
majka njegova Antuza 


umre, a 

živjela je samo za svoga jedinca, 
budila u njemu ljubav k svemu 
dobru, usađivala mu u srce što- 
vanje riječi Božje i uopće ga vo- 
dila brižljivom rukom poput an- 
đela čuvara na prvim životnim 
stazama. Ivanov se duh divno 
razvijao i majka ga je predala slavnom učitelju Libaniju. 
Kad je Ivan svršio nauke, postao je odvjetnik i time mu 
je bio otvoren put do najvećih časti u rimskoj carevini. 

Ivan je ubrzo primjetio pogibli odvjetničkog zvanja, 
odrekao ga se, vratio se majci i počeo marljivo prouča- 
vati Sv. Pismo, te se sav zadubio u duh Isusove nauke. 

Oko godine 374. umrla mu je majka. Tada Ivan ode 
u obližnje gore, gdje je pod vodstvom stara pustinjaka 
proveo 4 godine u samozataji i razmišljanju vječnih 
istina, a zatim je još dvije godine proboravio sam u 
jednoj pećini. Tu je i napisao knjige o skrušenosti i 
redovničkom životu. 

Zbog bolesti vrati se Ivan u Antiohiju, i biskup Fla- 
vijan posveti ga za svećenika i imenova propovjednikom. 

Punih 12 godina propovijedao je Ivan svake nedjelje 
i blagdana. Propovijedi su mu bile pređi vne, te je slu- 
šaoce zanosio bogatstvom misli, živim prikazivanjem, 
čarobnim slikama i istinitim dokazima. Glas mu je bio 
zvučan i razgovjetan, kretnje dostojanstvene, oči sjajne. 

Godine 397. umre carigradski patrijarha Nektarije. 
Ivan, prvi govornik tadanjega doba s nadimkom Zlatu- 
usti, postao je njegovim nasljednikom. 

U Carigradu je vladao car Arkadije, čovjek dobar, ali 
slab. Carica Eudoksija bila je pohlepna na blago i čast. 

Carica je Eudoksija sebi krivično prisvojila vinograd 
neke siromašne udovice. Ivan joj napiše pismo, da po- 
pravi nepravdu. Kad nije koristilo, ode sam k carici. Bez 
uspjeha. Na Spasovo dođe carica sa sjajnom pratnjom u 

crkvu. Ivan stane kod vratiju i ne pusti je unutra 
Eudoksija sva bijesna vrati se kući. Doskora je 1 izradila 
da se Ivan ima izagnati iz Carigrada, jer da je škrt, da 
ne živi prema svome dostojanstvu, da progoni svećenike 
da vrijeđa carski dvor, da buni narod. I gle, narod, koji 
je Ivan tobože bunio, opkoli crkvu i patrijarhov dvor, da 
ga brani. Tek treći dan, kada se svijet nešto razišao, ode 
Ivan potajno iz dvora i preda se u ruke carskom čovjeku 
da ne bude krvoprolića. 


Uveče odveli su Ivana preko mora. 

Kad je sjutradan Carigrad doznao, što se zbilo, crkve 
se napune svijeta, na ulicama uzavru ljudi, a nemir se 
još poveća, kad je noću potres zađrmao gradom. Car se 
pobojao bune i pozvao Ivana natrag. 

S najvećom radosti dočekao je pobožni narod patri- 
jarhu na obali morskoj i dopratio ga u crkvu. 

No Ivan nije zadugo imao mira. Carica je načinila 
sebi na trgu pred Sofijinom crkvom lik od srebra i pro- 
slavila otkrivanje lika javnim igrama i plesom. Ivan je 
tom zgodom javno s propovjedaonice govorio o smrti 
Ivana Krstitelja u vezi s plesom Herodijadine kćeri. 
Carica se zaklela na osvetu, i doskora bude Ivan drugi 
put zbačen s patrijarške časti i osuđen na zatočenje. 

Ivan bi prognan i odveden u divlji, pusti kraj Mučila 
ga groznica, a okrepa mu bila pljesnjiv hljeb i smradna 
voda. Nitko mu nije smio pomoći. 

Sveti papa Inocent I., rimski car Honorije i drugi 
uzeh su Ivana u zaštitu, ali uzalud. Neprijatelji Ivanovi 
bili su tim jos većma razdraženi, pa odrede Ivanu novo 
mjesto zatočenja, kamo su ga 2 vojnika vodila gologlava 
po najvećoj zegi ili opet bez potrebnog odijela po najvećoj 
kiši. Napokon se razbolio, i vojnici stanu kod grada 
Komane u crkvi mučenika sv. Baziliska. U snu prikazao 
se sveti mučenik Zlatoustome i rekao: »Brate, tješi se 
sjutra ćemo biti zajedno.« Sjutradan krenu vojnici na 

S*iio a rv Se d °f k0ra V ate U crkvu ’ J er Ivan nije mogao 
J . On s vuče sa sebe staro odijelo i obuče čisto, primi 
vetu pričest, pomoli se Bogu i završi svoj život rije- 
čima,. sto ih je najviše izgovarao: »Hvala Bogu za sve. 
Amen.« Bilo je to g. 407. u Ivanovoj 60. godini života. 

* 

Molim te, Gospodine, da nebeska milost raširi tvoju 
Crkru jcoju si proslavio dičnim zaslugama blaženoga 
Ivana Zlatoustog, svoga priznavaoca i biskupa. 


28. SIJEČNJA 

BLAŽENA MARGARITA 

Za vrijeme provale divljih Mongola i Tatara u Ugar- 
sku dogodilo se, da je kralj Bela IV. sa ženom svojom 
Marijom morao bježati iz Ugarske u Hrvatsku. U Za- 
grebu je kralj proboravio 6 mjeseci, a zatim je pobjegao 
pred Tatarima u Dalmaciju i sklonio se u tvrdi grad 
Klis. Kralj i kraljica su se zavjetovali Bogu, ako ih 
Gospodin izbavi od neprijatelja, da će mu darovati čedo, 
što će im se roditi. I kraljica rodi kćerku, kojoj nadjenuse 

ime Margarita. , .. 

Međutim su Tatari razorili Zagreb i pošli za kraljem, 
ali su Hrvati na Grobničkom polju i na drugim primor- 
skim i dalmatinskim mjestima razbili glavni dk> tatarske 
vojske i prisilili ih na povratak. Nato se godine 1242. 
vrati kralj Bela s porodicom u Ugarsku. 

Kad je Margarita navršila 3 godine, predade je otac 
dominikankama u Vesprimu. A kad je poslije sazidao na 
dunavskom otoku između Budima i Pešte samostan, pre- 
selila se i Margarita na taj otok, koji se i danas zove 
Margaritin otok. _ 

Kraljevna Margarita bila je vrlo ponizna. Smetao ju 
je njezin kraljevski rod i često bi znala reći: 

»Kamo sreće, da mi je Bog dao milost, da sam se 
rodila od seljačkih, a ne kraljevskih roditelja. Barem bih 
mogla mirnije služiti Bogu!« 

Voljela je nositi odijelo prostije od ostalih redovnica, 
nije trpjela nove odjeće, nego bi sebi sašila haljinu od 
starih krpa. Kad bi joj roditelji poslali fina sukna ili 
platna, ona bi to poklonila siromasima i u zamjenu uzela 
od njih staru i otrcanu odjeću. Od ježeve kože načinila 
je sebi pojas sa bodljikama na tijelu, a u čizmicama 
mučili su je čavli skroz probijeni. 

Nije htjela uzimati bolju hranu, nego je vazda tražila 
prostiju. Cesto bi postila, a mesa nije nikada jela osim 
u bolesti. 

Bolest je sakrivala, doklegod je mogla, da drugima ne 
dosađuje i da ne mora uzimati mesa. Od Velikog če- 
tvrtka do Uskrsa prob djela bi u molitvi i do krvi se 
bičevala. 

Željela je, da bude poput zadnje služavke u samo- 
stanu: čistila bi crkvu, samostan, kuhinju, prala kuhinj- 

sko posuđe,^ podnosila studen vršeći i zimi teške poslove. 
A što da kažemo o Margaritinoj brizi za bolesnice: nosila 
bi im jelo, spremala ležaj, dizala ih i namještala u po- 
stelji, vodila u crkvu, donosila za njihove kupelji vodu i 
drV£ * j^ e se žacala n i od kakve nečistoće ili zadaha. 

Kad . poglavarica štogod zapovjedila, prva je bila 
Marganta, koja je zapovijed izvršila i drugima pri- 
mjerom prednjačila. y 

,. k ra lj Otokar poželi sebi Margaritu za ženu. Ro- 

ditelji je stanu nagovarati na udaju, ali ona nije htjela 
CUtl ’ J j r S i 6 mj ' e ht J ela iznevjeriti nebeskom 
Z ?T C 9 o kU ’ 1 rodltel i e i e opomenula n a njihov zavjet 
v U . 29 - godini svoga života osjeti, da će je nebeski Za- 
ručnik doskora pozvati k sebi. Nije se bojala smrti, da- 

TnJIof 6 S v ^ sel J ei J čekala čas, kad će se sjediniti s Isusom. 
Jos iste godine 1271. preseli se u vječnost primivši bogo- 
ljubno svete sakramente. ® 

* 

ier > hjh m rnn S , I i eCe ' da S - am , Se . rodila od seljačkih roditelja. 

sve one 1^ FJ* S ' U2lti B ° gu!<< PoUČan Uzdah M 
sve one, koji se stide svoga jednostavnog i priprostog 

podnjetia i koji bi sve žrtvovali, da im je rod gospodski 

amačno . za bn ra vl j a ju, da su djeca Božja, da 
j najveće blago posmastvo Božje i da se upravo to nai 

nfi 6 Wa |° mn0go lagl i e i ™va, ako je i>£ek 

niska roda, nego li ako je roda visoka. Danas doduše sve 
viče na gospodu, ali svatko u duši priželjkuje da bude 
»gospodin«. Često se i seljak bori rukama i nogama da 
stvori od sina gospodina, pa da preko njegova gospod- 
stva i on postane častan i velik. Tako se uvriježio običai 
da oni, koji se ne mogu dokopati tog izvanjeg gospodstva’ 

Tn Hi r l đ TV iZrUgivanja ’ P odsm j^ivanja e f (^ovaranTa’ 

To dakako boli, stoga su mnogi zlovoljni, da ne kažemo 

očajni zbog svoga niskog podrijetla. A sve je to zapravo 
smiješno i ludo ne samo u očima Božjim, nego i S 

M a rga r i te° vi rh 1 *?*** plemenitih ^di. U životu se sv. 
argarite vidi, u čemu je pravo čovječje dostojanstvo 

sto znaci pravo gospodstvo duha: to je krepost samo- 
bUžnj a em 0 u. nCanje ’ ljUbaV ’ nasl J edovan Je Krista,’ služba 

dru%lTdočnl ai ? t0 ’ k ° ja Si SVOme djevičanstvu pri- 
ju d]ela ’ ls P ros i n am milost, da se i mi ob- 
novimo duhom spasonosne pokore. 

29. SIJEČNJA 

SV. FRANJO SALEŠKI 



CD AM in'c A »"I 0va ^ se u S odnik Božji r odio go- 
r KAJNjvj OAU dine 1567 . u Savoji u dvoru Sa- 

lesu, otkuda mu i prezime Sa- 
leški. Roditelji su mu Franjo i 
Franjka bili ugledni i bogati gro- 
fovi, ali i uzorni kršćani. Poslije 
odgoja u roditeljskoj kući poslan 
bi mladi Franjo u Pariz, da nauči 
jezike i filozofiju. Tu ga je snašla 
teška kušnja. Stala ga mučiti 
misao, da je od Boga proklet i 
da mu nema spasa. Izgubio je 
sav žalostan volju za molitvu. 

Jednom pođe u crkvu, klekne pred sliku presvete 
Bogorodice i stane se moliti: kad je već proklet i od- 
ređen, da u paklu Boga zavijek prezire i mrzi, neka mu 
barem presveta Bogorodica izmoli tu milost, da smije 
Boga na ovom svijetu svim srcem ljubiti. No jedva se 
Franjo tako pomolio, kad u tren oka nestade iz njegove 
duše svake tjeskobe i u srce mu se vrati slatka utjeha. 

Iz Pariza otišao je Franjo u Italiju ne sveučilište u 
Padovi, gdje se dao na pravne nauke i stekao doktorat 
prava. Vrativši se kući htio ga je otac oženiti i pribaviti 
mu visoku državnu službu. No Franjo ode u svećenike. 

Godine 1602. bude imenovan biskupom u švicarskom 
gradu Ženevi. U njegovoj je biskupiji tada bio preoteo 
maha kalvinizam. Idući pješke preko najviših saleških 
gora, tražio je Franjo svoje izgubljene ovčice i obratio 
više tisuća krivovjeraca na katoličku vjeru. U svom 
biskupskom radu i nastojanju bio je pravi apostol. Spo- 
mena je vrijedna knjižica Filoteja, što ju je napisao sv. 
Franjo kao naputak za pobožan život, a prevedena je već 
više puta i na hrvatski jezik. 

Izvanredno blaga i krotka duša Franjina preselila 
se u vječni život godine 1622. Proglašen je zaštitnikom 
novinara. 

* 

Sv. Franjo Saleški, izmoli nam od Boga milost, da 
i mi možemo po tvom uzoru što više učiniti za spas duša 
bližnjih svojih. 

30. SIJEČNJA 


SVETA MARTINA 



Sveti Martina bila je rodom 
Rimljanka. Živjela je za rimskog 
cara Aleksandra Severa (222. do 
235.^ godine), koji nije progonio 
kršćane,^ ali su zato niži rimski 
vlastodršci po protukršćanskim 
zakonima, koji su postojali, pro- 
gonili kršćane. Čuveni pravnik 
Domicije Ulpijan, koga je car 
osobito cijenio, mrzio je kršćane 
i sakupio u zbirku sve protu- 
kršćanske zakone. Svoju veliku 


vlast upotrebljavao je Ulpijan protiv kršćana osobito 
onda, kada bi car otišao u rat. 

Martina bila je slavna po svem Rimu zbog plemenita 
roda, silna bogatstva i sveta života. Gotovo sve svoje 
bogatstvo razdijelila je među sirotinju. Premda je bila 
još mlada, ipak joj je bila povjerena služba đakonice, 
da poučava mlade kršćanke u vjeri, da skrbi za siromahe 
i bolesne. Vlast je bacila na nju oko u nadi, da će se. 


slomi li se njen otpor, i drugi niži povesti za njom. 

Kad su po nju došli izaslanici suda, molila se Martina 
Bogu sa svojom služinčadi. Izaslanici je zamoliše uljudno, 
neka ide žrtvovati rimskom bogu Apolonu. Martina je 


odmah shvatila svoj položaj. Otišla je u svoju kućnu 
kapelicu i pomolila se Tro jednom Bogu. Ojačana milošću 
Božjom otišla je s izaslanicima do hrama boga Apolona 
Tu se stala glasno moliti Bogu, neka pokaže svoju silu 
i postidi đavolsku himbenost. Kad je dovršila molitvu, 
nastao je silan potres, Apolonov lik se srušio i razvalio 
jedan dio hrama, pokopavši pod sobom poganske sveće- 
nike. Pogani su to pripisali čarolijama i stali Martinu 
udarati po licu i čupati joj trepavice. Martina se jednako 
molila Bogu za svoje neprijatelje i gle: osam krvnika 

krunu'’ 6 1 Z * Č&S Zadobiju svi mučeničku 

C? -in i 4- 3 * I . 


Sjutradan izveli su Martinu iz tamnice. Kad su 


vidjeli da je jos stalna u vjeri, počnu joj rezati tijelo, a 
zatim batinama tuci, no unatoč svih muka Martina 
ostade nepomična. Potom odvedu Martinu do hrama 

božice Dijane, ali strijela udari u hram i šatre Dijanin 
lik. Sada bace Martinu pred gladna lava: ovaj doplazi 
do njenih nogu i stane ih lizati! Tek mač je učinio konac 
životu te svete djevice. 

U 6. stoljeću sagrađena je u Rimu na čast svete 
Martine krasna crkva. Godine 1633. za pape Urbana VIII. 
obnovljena bi ta crkva, u kojoj se čuvalo njeno tijelo. 
I odonda počeo je kršćanski svijet sve više svetkovati 
dan ove svete mučenice. 

* 

Iz svake kapi presvete krvi Isusove kao da su izrasli 
mučenici i mučenice Božje, koji su najjači svjedoci istini- 
tosti kršćanske vjere pred cijelim svijetom. 

I doista nema većega blaga na ovome svijetu od vjere 
Kristove. Stoga se ne stidi svoje vjere, nego je očitu j 
riječju i djelom. Tkogod se stidi Krista i njegove nauke 
pred ljudima, njega će se i Krist stidjeti, kad dođe u 
svom veličanstvu, da sudi svijetu. 

Međutim što bi koristilo Isusa ustima priznavati, a 
djelima ga se odricati? Ne zaboravi dakle na djela 
kršćanske bogoljubnosti, na molitvu, na službu Božju, na 
svete sakramente. Poučavaj neuke, tješi žalosne, potpo- 
maži siromahe, dvori bolesne i u svemu pokažu j, da ti 
je vjera živa. Tako ćeš zavri jedi ti vijenac rajske slave, 
jer će Krist ispuniti svoje obećanje: tkogod prizna mene 
pred ljudima, priznat ću i ja njega pred Ocem svojim 
nebeskim. 

* 

Sveta Martino, djevice i mučenice, izmoli nam kod 
Boga milost, da po tvom primjeru nepokolebivo ustra- 
jemo u svetoj vjeri i službi Božjoj. 

31. SIJEČNJA 

SVETI IVAN BOSKO 

Ivan Bosko rodio se 16. kolovoza 1815. od oca Franje 
i Margarite Okijena, siromašnih seljaka. Ivan je već 
u najnjeznijoj dobi ostao bez oca. I zato je sav njegov 
odgoj u djetinjstvu bio majčino djelo. Ivan je bio oštro- 
uman i postojan u svojim odlukama. Majka ga je pouča- 
vala s velikom ljubavlju u katekizmu i molitvama. Svake 
nedjelje i blagdana vodila bi ga s braćom u susjedno 
selo, da sluša sv. misu. Osim toga brinula se, da svoju 
djecu priuči na trijezan i ozbiljan život. 

Ivanov polazak osnovne škole bio je u mnogočem 
oteščan. Božja je Providnost htjela, da je Ivan tom 
zgodom učinio veliki korak na putu savršenstva. Dapače 
mu se u snu slikovito prikaže njegovo buduće zvanje i 
njegovo blagoslovljeno nastojanje oko mladeži. 

Vođen Božjim Duhom dao se Ivan na posao. Dobro se 
izvježbao u raznim igrama i počeo zabavljati ljude. No 
prije same zabave on bi s ljudima molio ili im govorio 
pobožne riječi. Tako bi molitvom i djelima pobožnosti 
ispreplitao zabavu, na koju nije htio primiti psovače ni 
one, koji ni jesu htjeli moliti. 

Mladež je počela upravo hrliti za Ivanom. Njegov 
pogled, njegova blizina, čitavo njegovo biće ulijevalo je 
u svakoga radost i želju za savršenstvom. To su iskusile 
hiljade dječaka, potvrdile tisuće njegovih saradnika, koji 
ga nakon prvog susreta više ni jesu zaboravljali. 

Godine 1835. stupi Ivan u sjemenište. Tom zgodom 
kazala mu je majka: »Sinko, ti si obukao crkveno 
odijelo. Za ljubav Božju nemoj nikada osramotiti svoje 
haljine! Volim, da budeš siromašan seljak, nego svećenik, 
koji zanemaruje svoje dužnosti. Posvetila sam te Bla- 
ženoj Djevici, i ako budeš svećenik, uvijek širi pobožnost 
prema Mariji.« 

Vježbajući se u svim krepostima Ivan je osjećao, da 
mu sve više raste u srcu želja, da čini dobro djeci, koju 
je i dalje kupio oko sebe, da je uči katekizam i molitve, 
kad bi ga poglavari za to slali u stolnu crkvu. Prigodom 
svoga ređenja za svećenika stvorio je Ivan nekoliko 
divnih odluka: »Dobro ću upotrebljavati svoje vrijeme. 
Sve ću podnositi, kad se radi o spasu duša. Bit ću za- 
do valjan sa svakom hranom, koja nije štetna zdravlju. 


Vino ću piti samo s vodom i to, koliko mi zdravlje bude 
zahtijevalo. Svakodnevno ću čitati duhovno štivo.« 

Glavni predmet Ivanove svećeničke revnosti bila je 
siromašna i zapuštena mladež. To je bila njegova misija. 
Godine 1841. ode Ivan u crkveni konvikt u Turinu. Brzo 
je opazio strahovitu zapuštenost, u kojoj je živjela 
mladež toga grada. Svetac se dao svim žarom na posao. 
Počeo je sabirati oko sebe mladiće, poučavati ih u vjero- 
nauku i privoditi valjanom kršćanskom životu. Ivan je 
postao apostol siromašnih dječaka. Svuda ih je tražio, 
pohađao u dućanima i tvornicama, nezaposlenima nalazio 
posla. Plodonosan je bio njegov apostolat i u tamnicama. 

Otišavši iz konvikta nastavio je sv. Ivan svoj apo- 
stolski rad u kapelici sv. Franje Saleškoga. On je u to 
doba započeo večernje blagdanske škole. Imao je Don 
Bosko i velikih i teških zapreka, tako da je na koncu 
ostao gotovo osamljen i još k tome teško bolestan. 

No njegov se rad sve više proširivao: stvoren je go- 
stinjac za opskrbu mladića, zatim drugi pa treći oratorij 
za poučavanje i odgoj mladeži. Godine 1854. osnovao je 
salezijansku družbu. Godine 1862. je oratorij sv. Franje 
Saleškoga kao matica salezijanske kongregacije imao 
kuću, crkvu, sve gimnazijske razrede, škole postolara, 
krojača, knjigoveža, drvodjelaca, kovača, tiskara i sla- 
gara sa 1200 mladića. Odatle počinje svijetlo novoga 
rada, koji se doskora proširio po svim stranama zemlje. 

Cim je Don Bosko započeo svoje djelo, neki su mu 
pobožni lajici i svećenici pritekli u pomoć zborom i 
tvorom. Tu se nalazi početak pobožnog udruženja salezi- 
janskih suradnika i suradnica. Godine 1877. počne Don 
Bosko izdavati »Salezijanski vjesnik«, koji danas izlazi 
na sedamnaest jezika u četvrt milijuna primjeraka. 

Početkom godine 1884. morao je Don Bosko leći u 
krevet. Razbolio se od upale dušnika, kojoj se pridružila 
sve veća iznemoglost i sve veća oteklina nogu. Od toga 
se donekle oporavio i početkom 1886. vidimo sveca u 
posjetima kod španjolskih salezijanskih suradnika. Po- 
sljednja su njegova putovanja bila u Milano i Rim. Dne 
1. prosinca 1887. služio je zadnji put svetu misu. a 31. 
siječnja 1888. ispustio je svoju svetu i plemenitu dušu. 
Godine 1929. proglašen ie blaženim, a g. 1933. svecem. 

* 

Sv. Ivane Bosko, zaštitnice zapuštene mladeži, uzmi i 
hrvatsku omladinu pod osobitu svoju zaštitu. 

